
» Jaanus: ALKAMISESTA KAIKKI RIIPPUU.” 
OVIDIUS. 


Moni nyt minulla onpi 
Usea olettelevi 
585. Virkkaja vihaisen äänen, 
Äänen tuiman tuikuttaja: 
Ken se kieltäni kirosi, 
Kenpä ääntä ärjähteli; 
Soimasi sorisevani, 
590. Lausui liioin laulavani: 
Pahasti pajattavani 
Väärin virttä vääntäväni. 


Elkätte hyvät ihmiset 
Tuota ouoksi otelko: 
595. Jos mä lapsi liioin laulan 
Tyhmä pilpatan pahasti! 
En ole opissa ollut, 
Käynyt mailla mahtimiesten. 
Saanut ulkoa sanoja 
600. Loitompata lausehia.” 


(Kal. 50 583 s. s.) 


Näiden luentojen ohjelma. 


Kalevalan henkinen jako. 
IOSA. Myytillinen (jumalaistarullinen) puoli. 


A. Historiantakaiset kertomukset. 


1) 


2) 


3) 
4) 


5) 
6) 


7) 


Esipuhe eli johdanto Kalevalaan. (Ensi vihko 4 luentoa.) 
Alkusoitto. 
Ennen maailmanluomista tapahtuneiksi kerrotut seikat 
a) Ain-Emoisen ilmennys. 
b) Lappalaisen taistelu. 
Ilmestymis kertomukset (molemmat toisinnot). 
a) Väinämöisen luomaksi ja 
b) Ilmattaren toimittamaksi kuvailtu maailmanluominen. 
Ihmissukukunnan ilmentyminen. 1:281 — II: 8:teen säkeeseen. 
Ihmisen henkinen kehitys. 
a) Sampsa Pellervoinen; b) suuri tammi; c) Iku-Turso; 
d) Viisi neitoa niemien nenissä; e) Antero Vipunen; 
f) Arpa; g) Hornan ja Pisan mäet. 
Selvitykset Kalevalassa esiintyvistä henkilöistä. 
Tasot ja niiden merkitys. 
a) Kalevala, Väinölä, Tähtelä, Suvantola, Uvantola, Päivölä; 
b) Ulappala, Saarela, Sariola, Kaukola, Kaukoniemi; 
c) Joukola, Tapiola, Metsola, Luotela, Luotola, Osmola; 
d) Aaltola, Lappila, Ahtola, Saraoja, Pimiälä, Suomela; 
e) Pohjola, Untamola, Pimentola, Ruijala, Saraoja, Sarajaho; 
f) Vuojela, Hiitola, Manala, Tuonela, Kuutola, Taivola; 
g) Turja; Saari; Jumaliset. 
Ihmisen taistelu unohtamansa totuuden jälleenvoittamisesta. 
a) Sammon taonta; ryöstö; b) kolme luonnotarta; c) härkä ja 
Pohjolan häät. 


B. Historianaikaiset kertomukset. 


Marjatta, Karjalan kuningas, Väinämöisen ennustus. 


C. Nimien salainen puoli. 
D. Numerolukujen vertauskuvat. 


II. OSA. Kansan elämäntapoja, jokapäiväistä elämää, 


juhlatilaisuuksia ynnä kotiaskareita kuvaava 
puoli. 
(Tähän kuuluvat runot 21—25). 


Toinen osa ei kuulu näihin luentoihin. 


ENSIMMÄINEN LUENTO. 


MUINOISSUOMALAISET. 


N opit opettavat, että suomalaiset kansat kuuluvat 
neljänteen eli n. k. Atlantidien ihmisrotuun. Niiden ihon- 
väri on kellertävä ja vaaleanruuni. Mitkä muut tuntomerkit 
heidät erottavat muista roduista, mitkä ne muut rodut ennen 
neljättä rotua olivat, minkälaiset heidän elämäntapansa liene- 
vät olleet, milloin ne lakkasivat asustamasta maan päällä y. m. 
seikoista antavat teosofiset kirjat kylläkin selvityksiä; koska 
ne eivät suoranaisesti kuulu aineeseni ja veisivät luen- 
toni liian kauas itse päämaalista, niin ainoastaan sivumennen 
neuvon asiaaharrastavia hakemaan lähteitä näistä seikoista ja 
niihin tutustumaan. Lähteitä löytyy jo suomenkielelläkin. 
Suomalaiset kansat jakautuvat kahteen pääryhmään. 1) 
Muinoissuomalaiset, jotka elivät maan pallolla ennen histo- 
riallista aikaa; 2) historian eli nykyiset suomalaiset; niitä 
ovat —lappalaiset,) varsinaissuomalaiset, (entiset kainulaiset), 
karjalaiset, hämäläiset, virolaiset, liiviläiset ja kuurilaiset. 
(Katso tästä uudempia tutkimuksia teoksessa ,Oma Maa”). 
Muinoissuomalaiset muodostivat = Atlantidien päärodun = seit- 
semännen alarodun. Kalevala, eli se suusanallinen runoker- 
tomus, jonka olemme käsiimme saaneet, on meille jäänyt 
perinnöksi  muinoissuomalaisilta. Rohkea väite! Huolimatta 
kaikista tiedemiesten arveluista Kalevalan ijästä, sen kotipai- 
kasta ynnä muista seikoista, ovat heidän johtopäätöksensä sit- 
tenkin suoranaisia arveluja, otaksumisia, eikä mitään muuta. 
Runojen alkuaikaa ei voi kukaan nykyajan ihminen määritellä, 
sillä ne ovat syntyneet historiantakaisina aikoina, Atlantidien 
keskuudessa; heidän mannermaansa kaikkine asutuksineen, 
sivistyksineen ja korkeine kulttuurineen on vesi niellyt ja 
muistotkin heistä ovat haudatut Atlantimeren pohjaan. Heistä 
tietävät kertoa ainoastaan salatut kirjat. Turhaa on siis ky- 

sellä Kalevalanrunojen synnyinmaata ja ikää: ne ovat eläneet 
tuhannen tuhansia vuosia: ja sen todistaa, salaisoppien kanssa 
yhtäpitävästi, itse runon sanoissa piilevä henki, niinkuin se 
meille aikanaan selviää. 

Muinoissuomalaisilla oli sangen syvä, ihmeen ihana ja 
selvä mailmankatsomus; sillä oli, runojen ja satujen luonteesta, 
vaan erittäinkin vanhojen nimityksien sisällöstä päättäen, elävä 
henkimailman tuntemus, ja mitä ihanin vakaumus hengen 
kuolemattomuudesta. Tämän kaiken meille todistaa itse näi- 
den runojen henki. 

Vaan voiko semmoista kansaa kutsua ,pakana-kansaksi” 
tietämättömäksi, niinkuin meillä on tapana lyhytnäköisyydes- 
sämme päättää? Kansa, joka tunsi luonnon- ja hengenlait paljon 
paremmin kuin me nykyajan ihmiset, joita sokaisee mitä suu- 
rin taikausko ja kahlehtii julma tietämättömyyden pimeys, — 
huolimatta kaikesta meidän kiillotetusta ja kovin kehutusta 
sivistyksestämme — tuoko muinaisajan suomalainen olisi ollut 
tietämätöin ,, pakana”? — 

Itse runot, eli oikeammin niihin kätketty henki, joka 
asustaa tuossa ulkonaisessa verhossa, todistaa meille, että 
vanhoilla suomalaisilla on ollut kehkeytynyt, jalo mailmankat- 
somus. Tämän saivat perinnöksensä muinoissuomalaisilta 
historian suomalaiset; he ovat meille säilyttäneet palasia tuosta 
suuresta, avarasta maailmankatsomuksesta, joka täytti vanho- 
jen sielun. Historian suomalaiset ovat olleet monen vaiheen 
alaiset, mutta ei uusi uskontokaan, joka heille tuotiin vuonna 
1154 (1157)? voinut joissakin heistä sammuttaa vanhojen tra- 
ditsioonien ihmeellistä tenhovoimaaa. — Sen muutamat jäse- 
net pysyivät uskollisina noille vanhoille runoillensa, jotka kät- 
kivät kirjaimen kuoreen suuren viisauden. Katoolinkirkko, 
joka muutti muotoansa 15:llä vuosisadalla, ei ole voinut, 
vainoista huolimatta, kansan sielusta tukahduttaa entisaikain 
tietoja ja maailmankatsomusta. Ihmetyksellä tutkija tervehtii 
sitä muistin mahtavuutta, joka riittää kautta vuosisatojen 
niinkin ahdistetuissa ja painostetuissa oloissa kuin runonmuis- 
tajat ovat olleet kaikkina näinä pitkinä aikoina. No, ei suin- 
kaan ole onnistuttu saamaan Kalevalaa kokonaisuudessaan, 
mutta — pikku murusetkin ovat suuriarvoiset todistuskappaleet 

siitä, että suomen kansan maailmankatsomuksen alkulähteet 
ovat etsittävät samoilta paikoilta ja ajoilta, mistä muidenkin 
entisaikain kansojen pyhät kirjat ovat alkunsa saaneet. Senpä- 
tähden Kalevalaa tutkiessa paljastaan fyysilliset selvitykset 
ovat riittämättömät: siksi jää siihen monta arvoituksellista 
seikkaa, asiata, joista runon kirjaimellisen puolen tutkijan aina 
ja yhäti täytyy tulla samaan lopputulokseen — nimittäin arve- 
luun, tietämättömyyteen — sentähden juuri että näille arvoi- 
tuksille muut selvitykset eivät voi antaa tyydyttävää vasta- 
usta, kuin ainoastaan muiden kansojen samoista asioista anta- 
mat salaisten oppien avaimet. Ja pilkattakoon tätä asianhaa- 
raa jos kuinka laajalti ja leveältä, asia on kuitenkin ehdo- 
ton totuus. 


Vanhoilla kansoilla, mikäli niitä tunnetaan, ennen histo- 
riallista ja vieläpä historiallisenkin ajan alkupuolelta ei liene 
ollut — ja Atlantiideista tiedämme sangen vähän — minkään- 
laisia kirjotettuja tai painettuja kirjoja. Heidän ajanlaskunsa, 
maailmankatsomuksensa, uskontonsa eli vakaumuksensa oli elä- 
vä, s. t. s. se oli etsijäin, tietäjäin muistiin, sydämiin painettuna. 
Tästä tiedosta saattoi kuitenkin jokainen, sitä haluava osalli- 
seksi tulla, s. t. s. ,,kellä oli korvat kuulla”, se kuuli, joka 
oli kypsynyt totuutta vastaan ottamaan, se tiesi. Mitä Atlan- 
tiideilla lienee ollut, sen tuntevat salatieteiliät; me, jokapäiväi- 
set ihmiset olemme saaneet lukea ja tiedämme ainoastaan sen, 
että heidän sivistys- ja kulttuurielämänsä oli sangen kor- 
kealla kannalla. Maanpallolla on aina yht'aikaa elänyt mitä 
suurin sivistys jonkin kansan keskuudessa, ja taas toisaalla 
on vallinnut mitä alkuperäisin villiytynyt olo. — Aivan niin- 
kuin on tänäkin päivänä. Koska vesi nieli kaiken tuon nel- 
jännen ihmisrodun asustuksen, ja hävitti koko heidän manner- 
maansa, niin samassa, luonnollisesti, hävisivät ulkonaiselta 
maailman historialta kaikki heidän elämänsä ja maailmankat- 
somuksensa todistuskappaleetkin. Kuitenkin on niistäkin eris- 
kummallisella, — tiedemiesten silmissä uskomattomalla tavalla 

saatu jonkinmoisia tietoja; itse Kalevala*) viittaa sitäkin aikai- 
sempaan, kolmanteen, lemurianrotuun ja sen häviöön tulen 
kautta. 

Historianaikaistenkin kansojen kirjat varhaisemmilta ajoil- 
ta, kaikki kauttaaltaan, vaativat salaisten oppien tarjoamia 
avaimia; näittä avaimitta saamme ainoastaan ihmetellä itse 
kuoren, kylläkin ihmeellistä ja ihanaa ulkonäkyä, mutta henki 
se on, joka eläväksi tekee, eikä paljas kirjain eli verho. 

Kirjain on siis hengelle sama kuin ruumis ihmiselle; tuo 
ulkopuolinen, fyysillinen osa on ainoastaan siinä piilevän ja 
asustavan hengen maja. Jos siis tyydymme kirjaimeen ja 
sen ulkonaiseen tutkimiseen, emme milloinkaan pääse käsit- 
tämään sitä, mikä on tuon kirjotuksen sisältö, sen tarkotus 
sen henki. 

Yhteinen suuri, avoin kirja kaikille muinaisajan kansoille 
oli itse luonto-äiti. Siitä kirjasta oli vapaus jokaisen lukea, 
tutkia kaikkia mitä hänen näkymätön ihmisensä halasi. Jo- 
kainen luki sitä kirjaa niin selvästi kuin hänen henkensä 
häntä opasti ja johdatti. Kun sittemmin ilmestyivät suuret, 
näkyväiset johtajat eli mestarit opettivat he kansalle 

.Synnyt syvät, 

asiat ainoiset” 
niinkuin näemme tietäjä Väinämöisen tehneen suomen kan- 
san keskuudessa, Hermes oli egyptiläisten suuri opettaja; 
Gautama Buddha hindulaisten; Jesus juutalaisten. Semmoi- 
sia ovat olleet Orpheus, Krishna, Hermes, Pymander y. m. m. 
Fi kumminkaan näitä oppeja suoranaisesti opetettu kan- 
salle, sillä kaikkien korvat eivät vielä olleet kehittyneet vas- 
taanottamaan henkimaailman totuuksia, aivan niinkuin se, 
tapahtuu vielä tänäpäivänäkin. Ei myöskään minkään kan- 
san kielellä ole, eikä löydy vastaavia sanoja näiden yliluon- 
nollisten asiain selvittämiseen. Pakostakin siis oli korkeam- 
pien tasojen käsitteet ja oliot verhottavat fyysilliseen muo- 
toon. Tämmöiset opetukset annettiin allegorioissa: vertaus- 
kuvissa.. 


, Meri kuivi, taivas kuivi, 
*) Katso: 9 runo, säkeet 378—382. — Sinä suurna poutavuonna 
Tulivuonna —voimatoinna.” 

Ennen vanhaan kaikki ihmiset ymmärsivät nämä asiat, 
kaikki tiesivät mitä kukin sana sisälsi ja mitä mikin vertaus- 
kuva tahtoi esilletuoda — sillä kuvaannollisesti puhuen: ,ko- 
ko maailmalla on yhtäläinen huuli” s. t. s. kaikki ymmärsivät 
henkisesti sen, mitä fyysillisten sanojen avulla tahdottiin esit- 
tää, vaan aikojen vieriessä ihmiset unhottivat näiden vertaus- 
kuvien esoteerisen eli sisäisen puolen merkityksen: silloin 
eräs kainilaisten vihitty mestari, (,sillä Herra pani merkin 
Kainiin,” s. t. s. se, joka on merkitty kuuluu merkinantajalle) 
nimeltä Kain, (henkisen maailman olomuotojen tuntija) rakensi 
kaupungin, s. t. s. erään mysteerion eli salakoulun.*) Sitten- 
kun maailman kansakunnat hajosivat kukin omille erillensä 
ja teillensä, opetettiin ja jaettiin salakouluissa tietoa sitä halu- 
aville kaikista salatuista asioista, jotka unohduksen ja tietä- 
mättömyyden kautta olivat joutuneet okkultiseksi eli sala- 
tuksi tiedoksi. 

Sittemmin Mestarit puhuivat kansalle vertauskuvien kaut- 
ta, vaan se, joka oli kypsynyt, jonka ymmärrys oli kehitty- 
nyt, joka ei enään tyytynyt, eikä lohtua löytänyt ulkonaisesta 


*) Mysteeriot — Kaikilla itämaalaisilla uskonnoilla oli salainen kultti, 
— eli jumalanpalvelukseen kuuluvat juhlatoimitukset. Tämän salaisen puo- 
len tunsivat ainoastaan vihityt; oppilaat opettelivat sitä tuntemaan. Vihityt 
kasvatettiin erityisesti tätä varten. Ensin he olivat neophyttejä — oppi- 
laita, jolloin heille annettiin opetusta ylhäällä temppeleissä; lopulliset 
suuret salaisuudet ilmotettiin heille kirkkojen alla olevissa n. k. kryp- 
toissa: (salainen paikka, valvi eli luola), kirkon alle laitettu salaiskirkko, 
jossa korkeimmat vihityt hierofantit opettivat. Opetusta annettiin hiljai- 
sella äänellä; valanteon velvotuksella ei saanut näitä salaoppeja ilmottaa 
vihkimättömille. Opetusaineina = olivat: oppi maailman synnystä, ihmi- 
sen maailmaan ilmaantumisesta (teogonia) ynnä muut salaiset kysymyk- 
set. Kansa sai ulkonaista, eksoteerista opetusta, mutta epoptit — näki- 
jät, tietäjät tiesivät ulkonaisten menojen salaisen merkityksen. He tie- 
sivät milloin , Jumalan salattu nimi” lausuessa tuli mainituksi. (Katso 
Matth. 13: 34 — 37. Ps. 78: 2.) 

Toisinaan mysteerioissa esitettiin valtiollisiakin tapahtumia, niiden 
joukossa enin kehutut olivat n. k. eleusiinin mysteeriot. Keskiaikana 
merkittiin = niillä näytäntöjä, joiden aiheena olivat raamatulliset aineet, 
(Kristuksen — piinanhistorian — esittäminen oli —erinäisesti suosittu); näitä 
ensiaikoina esitettiin kirkoissa, jolloin munkisto näitä näytteli, sittemmin 
niitä muutkin, kuin hengelliseen säätyyn kuuluvat näyttelijät esittivät 
viimeiseltä jo kaduilla ja toreilla. 

kirjaimesta, kuorista ja akanoista, vaan ikävöi ja halasi hen- 
kistä käsittämistä ja jumalallista ravintoa, se kyllä oppi tunte- 
maan ja tietämään kirjaimen, numeron, tason, sanan, vertaus- 
kuvan ja ,,logian” (Jeesuksen käyttämät puheet) merkitykset. 


Näiden mysterioiden jäsenet muodostivat salaisen yh- 
teiskunnan eli veljeyskunnan. On ollut, ja on vielä tänäkin 
päivänä, monta semmoista veljeyskuntaa. Ilmestyskirjan jokai- 
nen vertauskuva on erään tämmöisen veljeyskunnan pyhä 
rituaali eli jumalanpalveluksen ja vihkimyksen muoto. 

Niinpä siis saattoi ja vieläkin tapahtuu siten, että, kun 
puhutaan Ilmestyskirjan sisällöstä, koulun ulkopuolella oleva 
ihminen ei ollenkaan käsitä mistä on puhe; hän kyllä kuulee 
sanat, mutta ei ymmärrä niiden sisältöä. Hän luulee, että 
pääasiana on kirjain, ja että kaikki on juuri niin tapahtunut, 
kuin kirjain sanoo. Sentähden emme käsitä Ilmestyskirjan 
henkeä, kun emme tiedä, mitä kaikilla noilla vertauskuvilla 
tarkotettiin. Veljeyskunnan jäsenelle selveni vähitellen kaikki: 
kirjain sisältö tuli hänelle tutuksi, ja mitä enemmän hän pe- 
rehtyi itse kirjan ytimeen, sen rikkaammaksi tuli hänen hen- 
kinen elämänsä. Semmoinen veljeyskunnan jäsen tiesi ja 
oppi — tuntemaan oman — salaiskoulunsa — kirjaimiin — kätketyt 
rituaalit ja kuvaukset niistä seikoista, mitkä sen veljeys- 
kunnan vihkimyksissä käytettiin. 

Semmoisia —salakouluja on muinoisajan kansoilla ollut 
monenlaisia. Palestiinassa oli eräs n. k, ,Viikunapuun” sa- 
lainen veljeyskunta. 

Kun (Joh. 1: 46—52) Jesus sanoo eräälle Viikunapuun 
veljeyskunnan jäsenelle: ,Minä näin sinut viikunapuun alla 
ollessasi”, tahtoo Hän sillä sanoa: minä tiedän, että sinä 
kuulut siihen mysterioon, veljeyskuntaan, joka nimittää itse- 
änsä ,,viikunapuun mysteerioksi”. 

Kun nyt puhuteltu huomaa tämän salaisuuden olevan 
ilmi, vastaa hän koulun tervehdyslauseella: , Mestari, sinä 
olet jumalan poika”, sillä hän itse ei saanut ilmottaa, josko 
hän kuului mihinkään salakouluun eli ei: se oli jokaisen 
koulun oppilaan välttämätön ehto. Koska nyt Mestari tiesi 
tämän hänen salaisuutensa, puhuteltu, aivan luonnollisesti, 
vastaa ja kutsuu Häntä mestariksi eli jumalanpojaksi, sillä 

vihityt mestarit olivat ainoat veljeyskunnassa, joita kunnioi- 
tettiin tällä arvonimityksellä. Rituaali sääsi, että kaikki vel- 
jeyskuntaan kuuluvat ja sinne pyrkivät oppilaat eli neophytit 
tervehtivät mestareja tällä lauseella. Mestari oli salaiskou- 
lussa valon, viisauden ja henkisen elämän välittäjä ja äsken- 
saapuneiden opettaja ja taluttaja kaidalla tiellä ja ahtaalla 
itsensäkieltäymyksen — polulla. Mestarin lause oikea isra- 
elitta” merkitsee: , valittu, vastaanotettu veli,”. 

Ulkonaoleva ei voi, eikä jaksa muuta käsittää, kuin 
ainoastaan sen, minkä hän ulkonaisesti kuulee; mutta jokainen 
asiantuntija oivaltaa kuinka rikassisältöinen, ytimekäs ja paljon 
sanova on tuo lyhyt puhelu mestarin ja vastaanotetun veljen 
välillä. Kaikki on arvotus sille, joka tyytyy ainoastaan kuo- 
reen, oivaltamatta itse henkeä. 


Näin kaikki vanhat suusanalliset kertomukset eli muis- 
telut (traditsionit) ja kirjotukset vaativat omia avaimiansa. 
Avaimitta jääpi asia meille hämäräksi saduksi, arvoitukseksi, 
kuoreksi ja hengettömäksi, kuolleeksi kirjaimeksi. 

Raamattummekin — tarvitsee tämmöisiä avaimia. Kun 
ensimmäiset — kristinuskoon — kääntyneet juutalaiset omistivat 
raamatun pyhäksi kirjaksensa, oli se rabbinien, juutalaisten 
vihittyjen puolelta julma kosto ett'eivät he noille avaimiansa 
antaneet; he kyllä tiesivät mistä merkityksestä heille olivat 
tuo , vanha testamentti” ja erittäinkin sen 5 Mooseksen 
kirjaa. Se oli hiljainen, äänetön vastaanpano sitä hävitystä 
vastaan, joita he mielestään saivat kärsiä, ja totisesti ovat 
juutalaiset vihityt tässä olleet sukkelammat kuin heidän vai- 
noojansa. Jos luemme Paavalin kirjoituksia esoteerisen lyh- 
dyn valossa, ovat ne aivan toista kuin sitä, mitä kirjain 
sanoo. Paavalikaan ei antanut salaopetusta muille, kuin sitä 
haluaville. 

Tämän panen tähän ainoastaan =valaistakseni asian 
käsittelyä. Emme ymmärrä Kalevalaa, joka on suomalaisten 
esoteerinen, suusanallinen kertomus, jos emme saa muilta 
salaiskouluilta heidän sisäisiä, esoteerisiä avaimiansa, Mei- 
dän — suomalaisten avaimet ovat joutuneet tietäjäin kanssa 
unholaan; mutta aika on tullut josta vanha Väinämöinen 
ennusti: 

»Annappas ajan kulua, Uuen soiton suoriaksi, 
Päivän mennä, toisen tulla, Uuen kuun kulettajaksi, 
Taas minua tarvitahan, Uuen päivän päästäjäksi, 
Katsotahan, kaivatahan, Kun ei kuuta aurinkoa, 
Uuen sammon saattajaksi, Eikä ilmaista iloa. ” 


Tämmöiset entisajan kirjat, joita ei nykyinen sukupolvi 
osaa avaimitta lukea, ovat hindulaisten Puranat, Ramajana, 
Bhagavad-Gita, eli Herran laulu; kristittyjen Raamattu: turk- 
kilaisten Koraani; heprealaisten Kabbala; Sepher Yetzirah 
(Luomisen Luvun kirja) ja Zohar (Kirja Valosta); kreikka- 
laisten ja latinalaisten pyhät Hymnit; kaldealaisten Numero- 
lukujen kirja; kiinalaisten Laotsen esoteeriset (salaiset, sisäi- 
set opit); egyptiläisten Thotin kirjat, Kuolleiden kirja; kal- 
dealais-assyrialaiset kivitaulut; kaikenkaltaiset, niinhyvin nuo- 
lenpää kuin kiilamaiset hieroglyyfit Mexikon temppelisei- 
näin kirjoitukset; allegooriset kuvat, ynnä suuri joukko mui- 
naiskansojen kaikenlaisia pyhiä vertauskuvia ja kuvioita. 

Miksi Kalevala ei siis olisi tämmöinen muinoissuoma- 
laisten salattu pyhä maailmankatsomus? Eikö sekin ole ver- 
hottu — kirjaimeen? Koko maailmata €käsittävien = salaisten 
oppien valossa on se aivan toista kuin ainoastaan kirjain eli 
,]onninjoutava lorunlasku”. 

Katsokaamme siis, miten salaoppien avaimet aukasevat 
Kalevan salkun salaisuudet. 


TOINEN LUENTO. 


MITÄ ON KALEVALA? 


M iaat suuret ajattelijat ovat selittäneet, että maanpal- 
99 lolla ei ole konsanaan löytynyt yhtään ainoata uskon- 
nonperustajaa, olkoon hän sitte arjalainen, semitiläinen tai 
turanilainen, joka olisi keksinyt uuden uskonnon eli ilmentä- 
nyt ihmiskunnalle uutta totuutta. Kaikki n. k. , perustajat” 
ovat olleet jälleentuojia, vanhojen ikipäivien totuuksien esit- 
täjiä, eikä suinkaan uusien oppien perustajia. He ovat aino- 
astaan olleet uusien uskonnonmuotojen keksijöitä ja selvityk- 
sien antajia, mutta ne totuudet jolle uskonnot perustuvat 
ovat niin vanhat kuin itse ihmiskuntakin. — Kaikki ne suu- 
ret totuudet, jotka alunpitäen välittömästi ilmoitettiin ihmis- 
kunnalle, ovat säilytetyt ja tallennetut temppelien , kaikkein 
pyhimmässä”, vihkimätilaisuuksissa niitä ilmotettiin mystee- 
rioissa ja persoonallisen*) opetuksen kautta. Näistä suurista 
totuuksista, jotka olivat selvinä totisesti viisaan katseelle, he 
sitten valitsivat joko yhden tai useampia ja ilmottivat niitä 
ihmisille. Näin kukin kansanheimo omassa vuorossansa sai 
omaksensa muutamia näistä totuuksista, jotka puettiin jokai- 


*) Persoona, yksilö, persoonallisuus. Gabius Bassus selvittää sen 
johtuvan kahdesta latinalaisesta sanasta per ja sonare, siis jotakin läpi- 
kaikuvaa, — kovasti — kuuluvaa. — Vanhoissa — kreikkalaisissa — teaattereissa 
kaikki näytteliät puhuivat naamarin kautta; naamaria nimitettiin pessoona. 
Katso tästä asiasta lähemmin tohtori W. Lagusen esitelmää, jossa hän 
sanoo: ,,koska vanhat roomalaiset kutsuivat naamaria persoonaksi ja 
kaikki uudemmat kielet ovat omistaneet tämän sanan, johtuukohan siitä 
se, että me emme koskaan näytä itseämme semmoisina, kuin me todelli- 
suudessa olemme, vaan aina ilmennymme naamioituina, persoonallisuuk- 
sina?” (Litterr. Soireer. 1850. siv. 183. —) 

Salaopissa kuvataan persoonallisuutta käsitteellä ,alempi minuus.”' 
— Tästä tulee selitys aikanansa. 

sen kansanheimon paikallisten ja erityisten vertauskuvien hun- 
tuun. Aikojen vieriessä tästä sitten kehittyi joko enemmän 
tai vähemmän filosofinen jumalanpalveluksen muoto, eli eri 
kansallisuuksien mystilliseen verhoon kääriytynyt pa'nteooni.') 

Sentähden tohtori Legge, varsin oikein, kutsuukin Kon- 
futseeta,?)) — joka historiallisen?) ajanlaskun mukaan on var- 
sin vanha lainlaatija, vaikkapa hän maailmanhistoriassa onkin 
verrannollisesti hyvinkin nykyaikainen ajattelijan — suoras- 
taan ja ainoastaan jälleenantajaksi, ylituojaksi, eikä uskonnon 
luojaksi. Konfutse sanookin: ,minä annan ainoastaan sitä, 
mitä itsekin olen saanut vastaanottaa; en voi luoda mitään 
uutta. Uskon vanhoja ja siksi minä rakastan heitä.”*) 

,,Salais-oppien” kirjottaja, (H. P. B.) rakastaa myöskin 
vanhoja, muinoisia; hän uskoo heitä yhtähyvin kuin nykyai- 
kaisiakin muinoisajan viisauden perijöitä. Ja tässä kahden- 
kertaisessa uskossaan jättää hän nyt sen, minkä hänkin on 
saanut ja oppinut, kaikille niille, jotka tahtovat sitä vastaan- 
ottaa. Mitä tulee niihin, jotka hylkäävät hänen todistuksensa 
— s. t. s. tuohon suureen enemmistöön — niin hän, 
vähintäkään katkeruuden tunteetta, pitää sen hyvänänsä, sillä 
heillä on yhtä suuri oikeus kieltää, kuin hänellä vakuuttaa, 
koskapa he niinkuin ,Salaoppien” kirjottajakin, näkevät totuu- 
den kahdelta, toisistaan eriävältä näkökannalta.” 

, Kuinka suuret ja mahtavat nuo harrastukset olivatkaan, 
joita ensimäisenä vuosisadallamme fanaatillisesti tehtiin siihen 


yy Pa'nteooni — vanhassa Kreikassa kaikille jumalille pyhitetty 
temppeli. 

N Kong-tfutse (lat. Confusius) meriupseerin poika; kiin. filosofi 
ja virkamies. Synt. noin 550 e. Kr. kuol. 478. Hänen oppinsa on vähemmin 
uskontoa, enemmän siveellisyyttä (moraalia). Kiinassa pidetään sitä aino- 
ana ortodoxaalisena eli puhdasoppisena. 

9 Historiallinen — Brahminien ajanlasku. Ajankäsitys näkymättö- 
mässä maailmassa on aivan toisenlainen kuin meillä. 

9 Rouva Helena Petrovna Blavatsky s. 1831. kuollut 1891. Hänen 
elämäkertansa on mitä kummallisin ilmiö. Hän oli ensimmäinen, joka länsi- 
maalaisille —(oxident) kansoille julkilausui itämaalaisten (orientkansojen 
uskontoihin — kätketyt — suuret, salatut totuudet. Teoksen nimi on: The 
Secret = Doktrine, ilmestynyt 3:ssa osassa. Ruotsin kielelle käännetty: 
,Den Hemliga Läran.” Painettu Tukholmassa 1895. Teosta suomennetaan 
parhaillaan. 

suuntaan, että jokainen vähäisinkin jälki ,pakanallisten? kan- 
sojen ajatus ja nerollisuuden tuotteista saataisiin hävitetyksi 
ja poisjuurrutetuksi, niin nuo vainot eivät kumminkaan saa- 
vuttaneet toivottua päämaalia, vaan ulkokultaisuuden ja siveet- 
tömyyden pimeä henki on sittemminkin, aina siitä lähtien, 
koettanut järjestelmällisesti väärentää jokaisen ennen-kristillis- 
aikuisen kirkkaan totuuden. 

Historia*) on kuitenkin, huolimatta kaikista epävarmoista 
aikakirjoista, säilyttänyt niistä muistomerkkiä aina meidän 
aikaamme saakka riittäviin asti, ja siten jättänyt meille puo- 
lueettoman kuvan kokonaisuudesta.” — — — — 

,Mitä tulee siihen asiain tilaan että ,eläinradan” mys- 
terioiden avain on melkein hävinnyt maailmalta — — — 
tämä eläinradan avain, jota nyt pitää vääntää seitsemän ker- 
taa ennenkun koko järjestelmä saadaan ilmi. — — — — 

Saman voi sanoa koko esoteerisestä järjestelmästä”—. 

Näin lausuu Helena Petrovna Blavatsky teoksensa ,fThe 
Secret Doctrine” ruotsalaisen käännöksen , Hemliga Läran” 
I osan esipuheessa, siv. 22, 23 ja 24. 

Ja näihin lauseisiin yhtyy kaikella vakaumuksella tämän- 
kin teoksen kokoonpanija. 


Kuka on siis muinoissuomalaisten maailmankatsomuksen, 
uskonnon luoja? — 

Niinkuin tiedämme on Kalevala muinoissuomalaisten 
suusanallinen = traditsiooni eli runolliseen muotoon puettu 
maailmankatsomus. Sillä on kaksi puolta: ulkonainen: kir- 
jain, ja sisäinen: kirjaimeen piiloutunut henki. Ja tämä Henki 
on muinoissuomalaisten uskonnon Luoja. 

Kirjaimen kukin näkee ja kuulee; hengen löytää sitä 
etsivä omasta sisällisimmästänsä, eli näkymättömästä maail- 
masta. Niinkuin kaikki muinoisajan kirjat vaatii Kalevalakin 
omia, meille näihin aikoihin asti salattuja avaimiaan; niitä 
paitsi jäisi itse sisältö meille hengettömäksi, kuolleeksi kirjai- 
meksi. 


*) Fi saa ajatella meidän maailman historiallisia kirjoja. Tämän 
,;historian” merkitys on paljon syvällisempi. 

Tämä —suusanallinen maailmankatsomus painettiin ensi- 
kerran kirjan muotoon vasta vuonna 1835. Sille annettiin 
nimeksi Kalevala”. Sitä ennen se oli kansan omaisuus, 
joka säilyi muutamien muistissa; tämä sitten kulki sukupol- 
vesta sukupolveen, suusta korvaan, perintötietona. Ihmeel- 
lisellä —sitkeydellä on se pysynyt kansan muistissa. Mitä 
todistaa tämä muistinvahvuus? Sitä vain, että totuus ei mil- 
loinkaan katoa maailmasta. Wuosituhansia kestänyt, kansan 
henkeen juurtunut maailmankatsomus säilyi sittenkin, vaikka 
katoolinusko saapui maahan ja vaikka tuo vanha maailman- 
katsomus joutuikin ahdinkotilaan ja tuli vainon alaiseksi, ei se 
kuitenkaan muutamien = tietäjäin — muistista häipynyt pois. 
Millaiset olivat nämä tietäjät? He olivat sellaisia ihmisiä, 
jotka siinä oivalsivat totuuden, tunsivat runoissa piilevän 
hengen, vaikka he eivät sitä ulkopuolella olioille ilmottaneet. 
Ja mitäpä ne, nuo ,profaanit” näillä tiedoilla olisivat tehneet- 
kään? Älkää heittäkö päärlyjänne sikain eteen”, sillä ne 
eivät niistä välitä. Ja niin se on vielä tänäpäivänäkin kuin on. 


Silloin kuin eräät, asiaan innostuneet henkilöt rupesivat 
näitä runoja vähitellen kokoamaan, oli jo suuri joukko niitä 
kansan muistista häipynyt, niin että meillä nykyisin ei ole 
jäljellä muuta kuin osia kansamme suuresta, jalosta maailman- 
katsomuksesta, mutta nuo osasetkin ovat kyllin sisältörikkaat, 
mahtavat ja suuriarvoiset. Se, joka niistä rupeaa etsimään 
niiden alla ja sisällä piilevää henkeä, huomaa pian sen ihmeel- 
lisen seikan, että mitä syvemmälle hän kaivaa, sen suurem- 
maksi paisuu tämä henkinen aarreaitta; tuskin kukaan tutkija 
koskaan pääsnee kaiken perille, sillä löytyy, niinkuin salaiset 
opit sanovat, kokonaista seitsemän avainta, joilla näitä vanhan- 
aikuisia kirjoja avataan ja jokaista avainta pitää vääntää seitse- 
män kertaa ympärinsä, (vertaus kuvaa tämän tutkintoalan suur- 
ta mahtavuutta). Ja koska H. P. B., niinkuin hän sanoo yllä mai- 
nitussa suuressa teoksessaan, väänsi tuota avainta ainoastaan 
kerran ,että profaanit (ulkopuolella) olijat saisivat tilaisuuden 
heittämään edes yhden ainoan silmäyksen mysteerioon”, — 
niin tästä jo voimme käsittää, että se on ainoastaan vihitty mes- 
tari, joka voipi täydellisesti ymmärtää sekä selvittää tämän- 
kin muinoissuomalaisen maailmankatsomuksen koko sisällön. 

Se ei ole edes aikomuksenikaan. Aikomukseni näissä 
luennnoissa on vaan hiukan viitata niitä seikkoja, jotka 
mielestäni ansaitsevat tulla huomioonotetuiksi runon sisäistä 
puolta — tutkiessa. En siis näissä luennoissani aijo kajota 
runojen ulkonaiseen puoleen, enkä sen asuun; en aijo puhua 


Kalevalan runojen järjestyksestä, — vaikka kylläkin luennois- 
sani tulen selvittämään sen seikan, mistä johtuu erityinen 
nimien sekotus toinen toiseensa, — en runojen nykyisestä 


kotipesästä Venäjän Karjalasta, en näiden runojen järjes- 
tymisen — viittojista, en tiedemiesten ja tutkijain lausel- 
mista runojen alkuperäisyydestä, en vierassukuisista sanoista, 
en niiden kielen laadusta, en kirjotustavasta, en kokous- 
paikoista, enkä paljon mitään kerääjistäkään. En "näistä 
ulkonaisista asioista paljon mainitse, sillä niistä on kirjo- 
tettu kokonaisia volyymeja ja jokainen saa näitä lähteitä 
hyväksensä käyttää ja niistä ottaa selvää. 

Ensimmäinen Kalevalan painos (1835) sisältää 32 runoa 
yhteensä 12,000 säettä, Näin on ilmotettu eräässä Kalevala- 
painoksen esipuheessa. 

Tätä painosta ei pitkiin aikoihin ole kirjakaupoissa ollut 
saatavana. Jo ammonaikoja sitten on se loppuunmyyty. Nykyi- 
sin on sitä hyvin vaikea käsiin saada. Ne jotka ovat onnistuneet 
sen itselleen hankkimaan, eivät siitä tahdo hetkeksikään luo- 
pua. Vaikea oli minun sitä saada edes nähdäksenikään.*) 

Yhdeksäntoista vuotta myöhemmin v. 1849 ilmestyi uusi 


*) Tästä on erityinen kertomus, joka ansainnee tulla muistiin mer- 
kityksi. 

Menin pyytämään saadakseni , Vanhaa Kalevalaa” lainaksi joksikin 
aikaa Yliopiston kirjastosta. Kirjastonhoitaja sanoi minulle: ,sitä kirjaa 
ei lainata, eikä kotiin anneta kellekään, vaikka hän maksaisi tuhannen 
markkaa.” Turhaan sitä sitte kaikkialta haeskelin. Turhaan ystävätkin 
saappaitansa = kuluttivat. Viimeinkin Tohtori A. Niemi hyväntahtoisesti 
lainasi minulle omansa ainoastaan kahdeksi viikoksi; ja niinpä sain kuin 
sainkin käsiini Kalevala-painoksen vuodelta 1835. Olisin kyllä siitä saa- 
nut kopioida Suom. Kirjallisuuden Seuran huoneustossa, mutta kun olen 
työihminen, jonka aika on täpärällä ja työtunnit samaan aikaan kuin 
sekin kirjasto on avoinna, en mitenkään joutanut siellä istumaan. — Mutta 
miksi tuota kallista kirjaa ei painateta, että haluavat saisivat sitä tutkia 
mielensä mukaan? — Että jo painetun kirjan uudestaan kirjottaminen 
vei minulta turhanpäiten paljon kallista aikaa, on itsestään ymmärrettävä. 
Mutta ilman sitä painosta en voinut käsittää runon esoteerista puolta. 
Kuin sain sen käsiini, selvisi kaikki itsestään. Sitä eivät tiedemiehet 
vielä ole muuntaneet: ja se on selvä. 

Kalevalan painos. Runojen luku on siinä lisääntynyt viiteen- 
kymmeneen ja säkeitä on siinä kokonaista 22,800. 

Kumminkin ens. painos, sisäiseltä puolen katsottuna on 
paremmin, johdonmukaisemmin ja selvemmin järjestetty kuin 
tämä toinen ja sitä seuraavat painokset. Ens. painos, vaikka 
sen sisältö ei ole niin laajaperäinen, kuin sitä seuraavain, on 
säilyttänyt alkuperäisen, omituisen leimansa ja sisäisen järjes- 
tyksensä. Itse runonlaulajatko sen lienevät järjestäneet? Se 
ehdottomasti on paras ja selvin kaikista tähän astisista Kal. 
painoksista. Ilman sitä olisi tutkijalle melkein mahdotonta 
tunkeutua runojen itse ytimeen. 


Toisen painoksen esipuheessa tohtori Elias Lönnrot, heti 
toisella sivulla — ja tätä en voi olla tähän luentooni ottamatta 
— lausuu näin: 


, Entisen lääninlääkärin, tohtori Zacharias Topeliuksen 
ansioksi mainittakoon, että hän 5:ssä osassa, vuosina 1822— 
1836, ilmestyneillä runokokouksillansa 


,Suomen kansan vanhoja runoja ynnä myös 
Nykyisempiä Lauluja.? 


laitti ensimmäisen tiedon näiden runojen varsinaisesta koti- 
pesästä. 

Jo sitä ennen oli Akatemian apulainen Reinhold von 
Becker, Pohjanmaalta koonnut muutamia runoja Väinämöisestä 
ja 1820 vuoden Turun Viikko-Sanomissa suorittanut niitä johon- 
kuhun järjestykseen keskenänsä, joka oli ensimmäinen yritys 
sitä laatua. Ilman näittä kahdetta miehettä Kalevalan runot 
ehkä vieläkin olisivat entisessä piilossansa; sillä kenpä ilman 
Topeliuksen johdotta olisi arvannut niitä Venäjän Karjalasta 
etsimään lähteä, ja kenenkä päähän olisi juuri äkisti taitanut 
tulla niiden yhteen kutomisen ajatus, jos von Beckerin yritys 
ei olisi ohjannut siihen.” 

Näin tämä suuri miehemme ja runojemme kerääjä iha- 
nan vaatimattomasti puhuu. Kaiken kunnian hän muille jakaa; 
kaikessa vaatimattomuudessaan sekä ikäänkuin kätköön vetäy- 
tyessään hänen olentonsa vaan paremmin meille kirkastuu ja 
rakkautemme tuohon suureen mestariin siitä vaan = kas- 

vaa ja paisuu: me pienenemme, mutta hän kohoaa pilvien 
tasalle. 

Saman painoksen siv. 6 hän vielä jatkaa puhettansa 
näin: 

,,Slitä että Venäjän Karjalassa vanhoja runoja ja niiden 
laulajoita näihin aikoihin asti on kunniassa pidetty, voisi päät- 
tää, laulajien runojansa ei unohtaneen, vaan ennemmin niitä 
parannelleen ja kaunistelleen nykyiseen muotoonsa monilukui- 
sissa toisinnoissa. Muutamia vuosisatoja tätä ennen niitä 
ehk'ei olisi löytynyt siihen paljouteen, vaikka kyllä jo silloin- 
kin kaikki olivat taimella ja heristymässä. 

Tästä lähin alkavat ne taas pikemmin supistua, kuin 
uusilla lisäyksillä enetä, sillä kun, ken ikänänsä tahtoo, saapi 
ne valmiina kirjana käteensä ja täydellisempänä, kun minkä 
kenen erinäinen muisto kannattaisi, niin katoaa muistolta-lau- 
lamisen arvo, ja arvon kadottua itse muistolta-laulaminen- 
kin.” — ——— 


Saman painoksen III sivulla hän taas sanoo, — ja tämä 
kuulostaa aivan kuin joku entisajan mestari meille puhuisi: 
, Sanat ja kieli runoissa ei ole muu, kun tarinan ulkonai- 
nen, ajan mukiin muodostuva puku.” 

Niin — juuri. Runopuku on vain hengen ulkonainen 
verho. 

Kolmas painos Kalevalaa ilmestyi v. 1870. Sitä painosta 
olen näissä luennoissani seurannut. 

Vuonna 1904 ilmestyi jälleen uusi painos. Ja näin 70 
vuoden kuluessa on Kalevalasta ilmestynyt neljä suomen-kie- 
listä painosta. Monen monelle ulkomaalaiselle kielelle on 
sitä tällä välin käännetty. 

Fi kumminkaan mikään muu kieli näy kykenevän ilmi- 
tuomaan, eikä jaksavan esittää kaikkia runon vivahduksia ja 
koko henkistä sisältöä niin tarkasti ja täsmällisesti, kuin runo- 
jemme. Yhdellä sanalla lausuu runo asian monelta kannalta 
esim. sallinethan, työnteleikse, vääntelihe, käänteleime, lynnä- 
hytti. Muut kielet tarvitsevat yhtä sanaa ja sen tarkkaa sisäl- 
töä merkitäksensä monta (jopa kahdeksankin) sanaa, eikä 
sittenkään asia ole vielä sama. 

Panen tähän rinnakkaisin näytteeksi seuraavat. Collanin 
ruotsintamat säkeet: 


,,Det var luftens sköna jungfru, ,, Olipa Impi, Ilman tyttö, 
En ibland naturens döttrar; Kave Luonnotar korea; 
Länge lefde hon jungfruligt Piti viikoista pyhyyttä 
Uti luftens vida gärdar, Pän kaiken impeyttä: 
Fästets vidt utsträckta rymder.” Ilman pitkillä pihoilla: 


Tasaisilla tanterilla.” 


Runon henkeä ruotsalaisen Kalevala-käännöksen =ensi- 
säkeestä puuttuu. Suomenkielisen säkeen yhdeksän tavua 
kätkevät mitä henkevimmän salaisuuden. 

Parhaillaan on ilmestynyt hyvin seikkaperäisesti Ka- 
levalan ulkonaista puolta valaiseva teos, nimeltä ,Kalevala- 
vihko” julkaisi Valvoja. Ken haluaa, saa sieltä kyllä tietää, 
kuinka laajalti Kalevala on jo levinnyt. 

Mitä on siis Kalevala? Se on traditsiooni, josta on lai- 
tettu 50 Suomen kansan runoa sisältävä kirja, Se on kirja, 
joka kertoo sielun kehityskulun: kuinka henki laskeutuu 
omasta olotilastaan aineeseen, ja sieltä nousee jälleen hen- 
keen. Se on pyhä, mystilliseen huntuun puettu suomen 
kansan maailmankatsomus. Se ei ole siis ainoastaan runo- 
sarja, joka kertoisi muinoissuomalaisten kansojen aineellista 
n. s. historiallista kulkua. Erityiset henkilöt, heidän toimin- 
tansa ja tekonsa on tämän kertomuksen vertauskuvallinen 
verho; ne esittävät ihmisen kehitystä ja taisteluja katsottuna 
monelta eri näkökannalta; ne kuvailevat tuon näkymättömän 
totisen minämme &erityisiä kehitysasteita- ja puolia. Tämä 
kertomus on meille säilynyt siltä ajalta, jolloin kansalle ope- 
tettiin —sielunkehityskulkua = allegoorisilla kuvauksilla. Mutta 
eiköhän nyt jo ole tullut se aika, josta Väinämöinen pois- 
mennessään juhlallisesti ennusti? Entisajan sekä tulevaisuu- 
den kansan henkinen tiede ei saa jäädä enään huomioonot- 
tamatta: aika on tullut, jolloin okkulttisen tieteen ei enään 
tarvitse salassa pysyä: vaan sen täytyy tulla kaikkien ajat- 
televain ihmisten tietoon; tuntematon pitää kerrankin tulla 
tunnetuksi. 

Jos — tutkimme ajan enteitä, niin huomaamme kuinka 

kaikkialla on herännyt kysymys: mitä minä oikeastaan olen 
ja mitä uskon? Olenko minä sen ja sen kirkon tosi usko- 
vainen? Olenko minä totinen Jesuksen kirkon jäsen, tai 
kuulunko minä tuohon suureen yleiseen Konstantinuksen eli 
valtionkirkkoon? Ajatustoiminta on syttynyt kaikkien sielussa. 
Suuri joukko ihmisiä on herännyt ikäänkuin uuteen ajanjak- 
soon. Kirjaimellinen raamatun tulkinta ei enään tyydytä ajatte- 
levaa henkeä. Ja itse asiassa me elämmekin uuden ajan- 
jakson alkupuoliskolla. Kaikki ajan merkit osottavat että 
suuri siveellinen elämän uudistuksen aalto on astumassa 
maailmaan. Muutamat uskovat että tämä uudistus on jo alka- 
nutkin kirjaimellisesti vuodesta 1882; koskapa vuosi 1881, 
monen —yhtäpitävän ennustuksen kanssa, olisi ollut Vanhan 
Liiton viimeinen vuosi, niin moniaat ovat jo alkaneet kirjot- 
tamaan uuden vuosiluvun tästä vuodesta nimittäen sitä 
ANNO DOMINAE (Herrattaren vuosi) 1. Ennen kirjotettiin, 
ja vieläkin kirjotetaan: Anno Domine (Herran vuosi), vaan nyt 
sen salattu käsite on liitetty naiselliseen päätteeseen se; sillä, 
on ennustettu, että tuolla Uudella Liitolla tulee olemaan syvä 
naisellinen merkitys; itse asiassa ei mikään vähempi kuin 
Jumalallisen Viisauden eli THEO-SOPHIAN ilmentyminen 
maailmaan. Tämän aikakauden kuluessa pitää ihmisille tulla 
tunnetuksi kaikki se, mikä on ollut kätkettynä ja ainoastaan 
muutamain tiedossa, muutamain omaisuutena. 


Tyydyttävän selvityksen tämän asiainjuoksun naiselliseen 
luonteeseen tulen tekemään seuraavissa luennoissa. 

Suurimmalla vaatimattomuudella tunnustan kaiken oppi- 
mattomuuteni näissä äärettömän suurissa salatuissa tieteissä; 
tunnen syvällisemmin kuin yksikään lukijoistani voi aavistaa, 
että kykyni näiden tärkeiden kysymysten ratkaisuun on heikko, 
voimani sangen vajanainen ,monissa ja moninaisissa” puut- 
tuvainen. Mutta nämä luentoni eivät tarvitsekaan sen suu- 
rempaa huomiota, kuin ainoastaan sen, mitä ne itsessänsä 
ovat: pikkuisia kipinöitä, säkeniä, joiden vaatimaton tehtävä 
ja tarkotus on ainoastaan hiukan viitata sitä valoa kohti, joka 
näistä runoista heijastaa. Ja tämä heijastus syttyköön ja 
innostuttakoon toisia ja yhä uusia tutkijoita lakkaamatta enem- 
män ja enemmän syventymään näiden runojen salattuun puo- 

leen, itse henkeen, joka itsehensä kätkee totisen Valon ja 
Viisauden! Tämä runojen salattu puoli onkin juuri tuo ITSE 
ilmentymätön, ilmennyt ja ilmentäjä. 


Kaikilla fyysillisillä ilmiöillä on vastaavaisuutensa näky- 
mättömässä maailmassa. Fi ole pienintäkään ainehiukkasta, 
joka olisi ainoastaan fyysillisen tason ilmennys. Tämän tun- 
sivat vanhan ajan suomalaiset. Ja kun he rupesivat selvit- 
tämään näkymätöntä maailmaa, eivät he voineet sanojen ja 
käsitteiden puutteessa ilmentää sen maailman asioita muuten 
kuin pukemalla ne maisiin sanoihin ja allegorioihin *). Nämä 
vertauskuvat olivat silloin kaikille tutut, mutta aikojen vie- 
riessä nuo symboolit muuttuivat kirjaintiedoksi ja niitä vas- 
taavat käsitteet unhottuivat kansalta pois; siten jäi meille 
ainoastaan paljas kirjain eli ulkokuori. Nyt on kuitenkin 
tullut aika, jolloin emme enään seulo ja pui paljaita olkia, 
vaan tahdomme syventyä etsimään ei ainoastaan siementä, 
mutta itse siemenen ydintä eli itse henkeä. 

Että —fyysillisellä tasolla tapahtuvat ilmennykset ovat 
näkymättömän maailman kuvastuksia, heijastuksia, siitä ovat 
kaikki henkisissä tutkimuksissa kauvas päässeet ihmiset, jotka 
eivät ainoastaan sokeasti usko ja oleta näitä asioita tosiksi, 
vaan omasta kokemuksestansa tietävät että asia on näin, 
yksimieliset ja sen he kaikki yhtäpitävästi vakuuttavat. 
Tiede ja kirkko, jotka selvittävät asiain ulkonaiset puolet, 
pitävät näitä tutkijoita haaveilijoina. Se ei kuitenkaan asiata 
mitenkään muuta, eikä halvenna. Ne tiedot, joita salaisopit 
tarjoavat ihmiskunnalle ovat monen tuhannen ihmisen koke- 
mat todellisuudet. Miksi heidän todistuksillensa emme panisi 
arvoa ja luottaisi heihin: onhan meillä itsekullakin vapaus, 
oikeus sekä suoranainen velvollisuuskin ottaa ja saada näistä 
oma vakaumus, jota ei mikään näkyväinen voi horjuttaa. 

Filen, (elokuun 29 p. 1909) olin kirkossa. Siellä saarna- 
mies selitti kirjaimellisesti tapahtuman, joka kuvailee kuinka 
Jeesus paransi syntymästään asti kuuron ja mykän miehen. 
Vaatimalla tuo pappi vaati, että kaikki järki meissä on kuo- 


*) Allegori — kreik. jonkun asian esittäminen, toisen sitä vas- 
taavan käsitteen kautta. 

letettava ja tukahdutettava. Tämä väitös on kuitenkin vailla 
kaikkea pontta ja perustusta. Se ei perustu raamattuun. 
Jos ihminen voisi ja olisi niin onneton, että hän saattaisi 
tukahduttaa järkensä toiminnan, niin olisi hän surkein olento, 
mitä maa päällänsä kantaa. Tämä väitelmä järjen tappami- 
sesta on juuri samanlainen, kuin jos joku käskisi fyysillistä 
ihmistä tukahduttamaan aistintoimintansa: silmällä ei pitäisi 
nähdä, korvalla ei pitäisi kuulla, ja fyysillisellä järjellä ei 
pitäisi ymmärtää. Jos ihminen voisi tämän vaatimuksen 
toteuttaa, niin hän ei ymmärtäisi eikä käsittäisi itseänsä ajat- 
televaksi olennoksi, eikä siis tietäisi ajallisenkaan elämän 
järjestyksestä mitään. Järki on meissä se jumalaiskipinä, 
joka on meidän paras omaisuutemme tässä ajallisessa elä- 
mässä. Me olemme velvolliset ja meidän täytyy oppia se 
tuntemaan ja näkemään, että se juuri on jumalallista meissä. 
Se on kirkastettava totuuden tulessa ja jumalallisuuden py- 
hässä hengessä: ei yksikään meistä saa jättää tuota teke- 
mättä. Siis kirkon oppi siitä, että pitää viskata järki penkin 
alle, on mitä suurin jumaluuden pilkka. ,Tutkikaat raama- 
tulta”, kuuluu käsky: ja miten me sitä tutkimme, jos meiltä 
järki otettaisiin pois? 


Saarnaaja samalla kovasti kielsi kansaa ostamasta ja 
lukemasta — minkäänlaisia — vapaamman = hengen € tuulahdusta 
sisältäviä kirjoja, ett'ei vaan kukaan saisi tietääksensä itse 
totuutta ja rupeaisi ajattelemaan itsenäisesti, sillä silloin luon- 
nollisesti ulkonaiset papit eivät mitenkään voisi ulkonaisilla 
kuorilla tyydyttää henkisesti ajattelevaa sielua. Siinä tapauk- 
sessä ei tuo lause ,tutkikaat raamatuita”, ulkonaisen papin 
mielestä mitään merkitsekään; vaikka se on käsky, joka juuri 
kehottaa jokaista niinhyvin järjen toimintaan, kuin kirjojen 
viljelemiseenkin. Saarnaaja ei tullut sitä ajatelleeksikaan 
että täten hän kielsi jokaiselta kuulijalta vapauden ja itsenäi- 
syyden. Mitä se tahtoo sanoa, että joku toinen ajattelee mi- 
nun puolestani? Se tahtoo sanoa: minä matkin tuota puhu- 
jaa; olen siis apina tai papukaija, ja kiellän täten ihmisyy- 
teni sekä minussa piilevän jumalaiskipinän, muuttuen täten 
eläimeksi. Jokainen ajatelkoon tätä kallista asiata, niin se 
kyllä kaikille ajattelijoille selvenee, mikä vääryys tämmöisessä 

opissa piilee, joka kieltää ihmisellisen, s. t. s. heikon jär- 
jen kipinän sekä samalla jumalallisen suuren, kaikkivalos- 
tavan Järjen, joka asustaa ihmisessäkin, kunhan hän vaan sen 
ensin oppii tuntemaan totuuden valossa oman itsensä johta- 
vaksi hengeksi. 

»Alkamisesta kaikki riippuu”, antaa Ovidius *) Jaanuk- 
sen sanoa. Siis kun alku on tehty, herää monen muunkin tut- 
kijan, ajattelijan sielussa samanlaiset kysymykset; tutkinto 
menee yhä kauvemmas ja tutkittava aine selviää aina pa- 
remmin ja kirkkaammin, mitä enemmin jumalallisen totuuden 
valo kasvaa itse kunkin ajattelijan sielussa. 

Jaanus oli roomalaisilla semmoinen jumala, voima eli 
ajatuksen kätkijä, joka vertauskuvallisesti esitti kaikkien ole- 
vaisten lähtökohtaa, synty- eli alkupistettä. Alettiinpa mikä 
työ tahansa, oli Jaanus työn synty. Hänellä kuvattiin vuoden- 
alun ja vuodenaikojen syntyä, sekä ihmisten kohtalojen ja 
elonvaihtelujen alkua. Hänestä sai lähtökohtansa ihmiskunnan 
kulttuuri, maanviljelys, tieteet, taiteet ja uskonnot. Vanhat 
roomalaiset uskoivat enteisiin, siispä kaiken työn alkaminen 
oli heille suuresta merkityksestä. Jaanus oli onnellisen alun 
ja kauniin lopun symbooli. Hän avitti kaikkia edesottamisia 
ja saattoi ne toivottuun loppuun. Hän avasi-, alkoi, ja sulki-, 
lopetti kaikki työt. Hän ei ollut tavattavissa ainoastaan 
kaikkien maallisten alkujen portilla, vaan myöskin näkymättö- 
män maailman-taivaan ovella. Kaiken alku ja loppu oli hänen 
vasemmassa = kädessänsä olevassa avaimessa. Hän kuvaili 
eetterin, merien ja maiden alkua ja sitä ensi sysäystä, joka 
panee maailmankulmat liikkeeseen. 

Jaanus kuvattiin istuvana s. o. vahvana, alati pysyvänä, 
ijäiseen perustuvana. Hyvin =sattuvasti Jaanusta kuvattiin 
kaksinaisilla kasvoilla: se merkitsi hänen kahdenlaista toi- 
mintaansa: nuorukaisen kasvot kuvailivat alkua, vanhuksen 
loppua. Hänen nimensäkin oli kaksiosanen (Bifreus), sekä 
kaksonen (Geminus). Oikeassa kädessään pitää hän valtik- 
kaa, täten kuvaillen kehityskulun ja kaiken kehityksen mah- 
tavuutta. 


*) Ovidius Naso, Publius, room. runoilija s. 43 e. K. Tallella löy- 
tyy monta hänen kirjaansa, joista mainioin on Metamorphoses. 

Vuoden alkaja Januarius, tammikuu kantaa hänen ni- 
meänsä. — Jaanukselle — uhrattiinkin — kahdellatoista — alttarilla, 
sillä hänestä riippui kunkin kuukauden ja jokaisen päivän 
alku. Kylvön alussa, samoinkun sodan puhjetessa muistel- 
tiin Jaanusta. 

Ja , alkamisesta kaikki riippuu”. 

Jokainen ajattelija ymmärtää heti, mitä tämä vertaus- 
kuva (allegoria) merkitsee. Se ei ollut mitään persoonallista 
jumalaa eli olentoa, jota Jaanus kuvaili, vaan itse sitä hen- 
kistä käsitettä, ajatusta, joka kuvassa piili, tällä tahdottiin 
ilmentää. Se, joka kuvaa tutki, se oppi tuntemaan itse hen- 
kisen ajatuksen; joka ei tutkinut, näki ja palveli kuvaa, ulko- 
kuorta. Kaiken alkuemosta roomalaiset Jaanuksella kuvai- 
livat. Eivätkä tietäjät? suinkaan tuota kuvaa palvelleet; 
kuvalla he tahtoivat kuvaannollisesti esittää kaikelle kansalle 
siinä piilevää ajatusta, henkeä. 

Fikö tämä ole varsin sopiva vertauskuva Kalevalan 
tutkimuksillekin? 

Mielestäni Jaanuksen kaksi otsaa kuvailevat paljon muu- 
takin, kuin ainoastaan alkua ja loppua. Ne kuvailevat, muun 
muassa, esim. tutkimuksen kahta, ulkonaista ja sisäistä puolta. 
Ottakamme — esim. Lemminkäinen. Tiedemiehet kuvailevat 
Lemminkäistä joksikin kevytmieliseksi veitikaksi, joka ,nau- 
ratteli” kaikki, s. t. s. piti pilkkanansa, häpäisemällä ja louk- 
kaamalla kaikki , Saaren” naiset. Mutta tämä selvitys ei 
lähestulkoonkaan tyydytä esim. minun henkeäni; heti huo- 
maa ettei Lemminkäistä ole arvosteltava ainoastaan ulkonai- 
sen kirjaimen mukaan. Siis väitän, että Lemminkäinen kuvai- 
lee ihmisen monenkaltaisia taisteluja ja pyrintöjä vihkimyk- 
sen perään; hän kuvailee korkeata adeptia, joka henkisessä 
katsannossa on saavuttanut mitä korkeimman kehitysasteen. 
Tämä väitelmäni on kuitenkin todistettava. Samoin Kullervo: 
tiedemiehet, runon kirjaimen mukaan, sanovat että Kullervo 
oli nuorukainen, joka tärveli oman sisarensa, siis epäsiveelli- 
nen henkilö, joka vihdoin suistuu omaan miekkaansa, saaden 
surkean lopun. Minä taas, salaoppien perusteella, väitän, että 
Kullervo kuvailee kaikkea taidetta ja sen eri kehitys asteita. Kul- 
lervon sisar kuvailee hänen omaa tahtoansa. Hän tahtoo luoda 

jotakin suurta, jota hän aavistaa ja näkee omassa hengessänsä; 
mutta vaikka hän kuinka koettaa, ei hän saa luoduksi sitä, 
mitä hän aikoo — ja kuka on se taiteilija, se ihminen, joka 
olisi työhönsä, omaan itseensä niin tyytyväinen, ettei hän sii- 
nä mitään korjattavaa näkisi? Kullervo suistuu omaan miek- 
kaansa: se on totuuden perään tavoittelevan — vaan ei si- 
tä konsaan saavuttavan ihmis-sielun tavallinen kulku. Mutta 
tämäkin väitelmä olisi todistettava. Nyt koetan vetää esiin 
todistukset kaikesta mistä ne voin löytää, ja todistan ainoas- 
taan senverran, kuin ymmärrän ja minulle on selvinnyt. Otak- 
sukaamme nyt, että olen erehtynyt tutkimusteni tuloksissa. 
Jopa tulee toinen, syvällisempi näkijä kuin luennoitsija; hän 
huomaa heti erehdykseni, ja samalla suoristaa sen, mikä jäi 
minulta vääräksi ja tietämättömyyden tähden huomioonotta- 
matta. 

Mitä tällä olemme voittaneet? Ei mitään muuta kuin to- 
tisen tuntemuksen, oikean tietämisen, joka on kaiken tutki- 
muksen ja koko elämän perusehto. 

Säkenistä ja kipinöistä syttyy tuli ja se palakoon! Mikä 
on väärää, se poistukoon ja sortukoon! Totuus pääsköön 
ilmitulena meidän keskuudessamme palamaan jumalallisella 
valollaan! 


,,Säkenet ne säihkyellen 
Valon kanssa rientäkööt! 
Nuorten mieltä miellytelkööt! 
Sytytelkööt! Sammukoot!” 


Jumalallisen tiedon VALO kirkastukoon ja pysyköön 
meissä aina ja ijäisesti! 
Tämän olen tahtonut ilmituoda kirjani esipuheessa: 
»Alkamisesta kaikki riippuu.” 
Esipuhe selvä, lyhyt, sitova. 


KOLMAS LUENTO. 


MITEN MEILLÄ SELVITETÄÄN KALEVALAN 
SISÄLTÖÄ? 


NS ovat olleet monenlaiset. Muutamat tiedemiehet 
ovat tulleet siihen johtopäätökseen, että Kalevalan runot 
ovat suorastaan sitä, mitä niiden kirjain sanoo. 

Mutta runot kertovat semmoisiakin tapahtumia, joita on 
aivan mahdoton =puustaimellisesti käsittää, esim. WVipunen 
nousee elävänä tuhatvuotisesta haudastaan, ja nielee Väinä- 
möisen, Pohjolan suuren härän mittaamattomat suhteet, Ka- 
peet, Hornan pitkät puut, Hälläpyörä, Aluenjärvi, Kaatrakoski, 
y. m. kohtaa ja nimitystä, joihin kirjain eli suoranainen sana- 
selvitys ei mitenkään riitä. 

Toiset tiedemiehet päättävät että runoissa kylläkin löy- 
tyy jonkunmoinen mystillisyys, salaperäisyys, mutta se on 
satua, eli korkeintaan ilmottaa runo selittämätöntä suoma- 
laisten taikauskoa. Muutamain mielestä kansallisepoksemme 
kuvaa luonnonvoimain: pimeyden ja valkeuden, kesän ja 
talven taisteluja; moniaat taas näkevät runoissa myytillisiä 
tarinoita; toiset ilmottavat niiden kuvaavan eri heimojen, 
karjalaisten ja lappalaisten keskinäistä sotaa ja valloitusintoa. 

Seikkaperäiset ja asiata kaikin puolin fyysilliseltä kan- 
nalta valaisevat ovat tiedemiesten selvitykset olleet: paljon 
kallista aikaa vaatii tämän asian erinäisten kirjailijain, tutki- 
jain ja tiedemiesten esityksien ja kirjotuksien tutkiminen. 
Jokaista, joka haluaa näihin tutkimuksiin ja niiden tuloksiin 
perehtyä ja tutustua, kehotan itsensä ottamaan näistä selvää: 
lähteitä löytyy ääretön joukko; teokset ovat sangen laajat 
ja monipuoliset. Mutta vaikka panenkin suuren arvon kai- 
kenkaltaiselle ajattelutoiminnalle ja suuresti rakastan kaikkia 
tutkijoita ynnä velvollisella ja velvoittavalla kunnioituksella 

arvostan heidän johtopäätöksiänsäy, — niin kumminkin olen 
turhaan etsinyt kaikista näistä laajoista teoksista itse runon 
henkeä, ydintä. Eivät nämä johtopäätökset lähestulkoonkaan 
ole minun henkeäni tyydyttäneet. Näitä tiedemiesten tuot- 
teita tutkiessani, en ole löytänyt niissä sitä, mitä henkeni 
etsi, ikävöi, kaipasi ja halasi. Kaikki ne teokset temmeltävät 
tällä aineellisella, fyysillisellä tasolla, vaan runojen sisällistä, 
henkistä puolta ne eivät valaise. 

Jos M. A. Castren olisi itse ennättänyt järjestää tutki- 
muksensa, niin, epäilemättä, hän olisi löytänyt runojen sala- 
tunkin puolen, sillä hänellä oli aavistus siitä hengestä, joka 
piilee Kalevalan runoissa) — mutta, paitsi Castrenia, ?) ei 
yksikään tiedemiehistä ole tähän saakka esiintuonut mitään 
muuta kuin ainoastaan runon kirjaimen. 

Vasta sitten kun hiukan tutustuin salaisiin oppeihin, 
huomasin, että runoissa piili suuri, sisäinen, tavallisilta tutki- 
joilta salattu henki-maailma. Aloin näkemään muutakin kuin 
kirjaimen, tuon ulkopuolisen asun, johon henki on pukeutunut. 
Heti kun erotin ulkonaisen sisäisestä, silloin sai oma henke- 
nikin tyydytyksen, sillä kirjain kuolettaa, vaan henki elä- 
väksi tekee”. 

Näissä luennoissani en siis paljoakaan tule puhumaan 
noista ulkonaisista kuorista, joita me kirjaimiksi, sanoiksi, 
tapahtumiksi nimitämme: aikomukseni on kaikessa yksinker- 
taisuudessa selvittää ainoastaan sitä, mitä salaiset avaimet 
aukaisevat, ilmoilletuovat henkisestä maailmasta; aikomukseni 
on, sen verran kun kykenen, esittää runojen tapahtumiin 
puetun sisäisen puolen, runon hengen; muinoissuomalaisten 
suurenmoisen maailmankatsomuksen eli pyhän vakaumuksen, 
semmosena kuin se tavataan kaikkien salakoulujen esotee- 
risissä eli sisäisissä opeissa. 

Kyllä varsin hyvin tiedän, ja — ilomielellä sen tun- 
nustan — että nämä luentoni ovat ainoastaan vajanaisia hei- 


' Katso tästä lähemmin Castrenin v. 1849 marraskuun 9 päivänä 
yliopiston — juhlasalissa pitämää €mieltäkiinnittävää esitelmää: Hvar I1äg 
det Finska folkets vagga? (Missä seisoi Suomen kansan kehto?) Lit- 
terära Soireer, painettu Helsingissä, 1849 siv. 3. 


N Mathias Alexander Castren, kielentutkija s. 1813, kuol. 1852. 

kon heikkoja koelmia, joissa monen monta kertaa tulee ereh- 
dyksiä — (ja niitä en voi, asian luontoon katsoen, mitenkään 
välttää) — kylläkin tapahtumaan. Koska olen myöskin var- 
masti vakuutettu että , totuus on korkein uskonto” niin se 
ehdottomasti lopultakin voittaa ja erehdykset aikaa myöten 
poistetaan. Näiden luentojeni julkaisun päämaalina ei suin- 
kaan ole minkäänlaisen riitaisuuden hengen herättäminen. 
Tahdon näissä vain ilmaista kokemuksiani, selvittää sitä 
maailmankatsomusta, minkä henkeni on näissä runoissa löy- 
tänyt ja toivon, että jokainen tämän kirjan lukia ,jtutkii 
kaikki” ja pitää, tallentaa, mieleensä painaa ja elämässänsä 
toteuttaa sen, rnikä on hyvä, ja hylkää sen, mikä ei hänen 
henkeänsä voi mitenkään tyydyttää. 

Se, mikä saattoi minut näille henkimaailman kentille, 
oli tuo runojen ihmeellinen kuvitteluvoima. Ihan joka runossa 
näen jotakin ihmeellistä, yliluonnollista, niin sanoakseni, liijal- 
lisuutta. Miksi runo lIiijoittelee? kyselin monasti itseltäni. 
Tätä seikkaa me oppilaat jo seminaarissa ollessani suuresti 
ihmettelimme. Kun kysyimme opettajaltamme syytä tuohon 
kummaan, vastasi hän: , kaikki kuvaa suomalaisten taikaus- 
koa. Tämä on heidän suuren mielikuvittelunsa ja suurem- 
moisen runoilijaluonteensa ilmausta.” Näin oli koko opetus, 
yksin —seminaarissakin, paljasta kirjaimen tulkintaa. Henki 
oli liian syvälle kätkeytynyt, unohdukseen joutunut. 

Koska siis löytyy sangen laajoja teoksia tuon ulkopuo- 
lisen peitteen eli verhon selvittämiseen, en niihin ollenkaan 
kajoa. Panen vaan tähän todisteeksi parin, sangen arvoisan 
tiedemiehen muutaman lauseen. 

Pitkän, hyvin punnitun ja ulkonaisesti valaisevan tutki- 
muksen —tehtyään, tulee August Ahlgvist (Oksanen) siihen 
johtopäätökseen, että Kalevala on historiallinen epos. *) 

, Kalevala” sanoo hän, ,,on saanut alkunsa siitä torasta, 
joka vallitsi lappalaisten ja karjalaisten välillä ja jonka syynä 
oli edellisten joko luultu tahi todellinen rikkaus, jonka karja- 
laiset tahtoivat valloittaa. Tämä arvelu Kalevalan synnystä 
ei ole mitään uutta eikä ole minun keksimäni. Sen lausui 
Lönnrot jo heti alussa ja sitä mieltä oli hän loppuun asti. 


*) Aug. Ahlgvist. Kalevalan Karjalaisuus. sivu 181 seur. 


32 


Minä en kumminkaan voi puolustaa hänen mielipidettänsä 
kokonansa. Hän arveli näet runoston yksityisten sankarien- 
kin, ainakin joidenkuiden, ja ennen muita Väinämöisen, olleen 
historiallisia olijoita, jotka urostöillänsä tahi suurella älyllänsä 
saavuttivat erinomaisen huomion ja täten tulivat runoilun esi- 
neiksi. Minusta on se jokseenkin yhdentekevä, onko Väinä- 
möistä ja noita muita sankareja koskaan ollut olemassa vai 
ei. Pää-asia on vaan se, että kansa runokertomuksissansa 
heistä on heidän luonteissansa ihannellut omaa luonnettansa, 
kuvaellessaan heidän elämätänsä, kuvaellut omaa olostamis- 
tansa ja kertoessaan heidän urostöitänsä ja retkiänsä kerto- 
nut, mitä kansa tiesi taikka luuli tosiaankin tapahtuneeksi. 

— — — — Jumalais-taruisen seka-aineen suvaitsee kansan- 
epos kyllä hyvin, se on sille milt'ei välttämätön sen sanka- 
rien jalostuttamiseksi ja ylistykseksi. Mutta se, että kerto- 
muksen sankarit vaan edustaisivat siveellisiä käsitteitä ja sen 
tapaukset kuvaisivat ainoastaan hyvän ja pahan taisteluja, 
on oikealle kansanepokselle peräti vierasta, vasta korkeam- 
malla sivistys- ja kehkeymiskannalla voipi semmoinen sivey- 
dellisepos yksityisen kuvittelijan toimesta syntyä, (esim. J. 
Bunian: Krist. vaelluksesta autuaaseen ijankaikkisuuteen). 
Ja yhtävähän kuin tämänlaatuista sisällystä ottaa kansanepos 
kertoakseen —paljaita luonnonilmiöitä ja pukeakseen kerto- 
muksen sankariksi kylmää ja lämmintä, pimeätä ja valoa, 
kesää ja talvea, j. n. e. Kirjoittajia on ollut, jotka ovat koet- 
taneet todistaa esim. Kalevalan kertomuksia, toiset tämän- 
laatuisiksi, toiset siveellis-peräisiksi. Samanlaisia väitteitä on 
julaistu Homeeroksen nimisistä epoksista. Mutta eivät nämät 
selitykset ole pitkän päälle tyydyttäneet enemmän runouden 
ihailijoita kuin ajatuksen miehiäkään. Edellisten silmissä rii- 
suvat tämmöiset selitykset epokselta kaiken runollisuuden ja 
tekevät runotuotteen allegoriaksi; jälkimäiset tietävät, että 
tuommoinen —käsitteiden tahi luonnonvoimain olijoitseminen 
(personoiminen) kansaneposten tuottajille on ollut vierasta, 
jopa mahdotointakin. Tällaiset naurettavat 
yritykset osoittavat ääretöntä typeryyttä niiden tekijöissä, jotka 
eivät voi käsittää Homeeroksen runoteosten runollista johdon- 
mukaisuutta ja suorasti ymmärrettävää kertomusta”. — — — 

Tämmöiseen lopputulokseen joutuu suuri runoilijamme 
ja kunnioitettava, tuottelias tutkijamme Oksanen. 

,,Suorasti” — (kirjaimellisestiko?) — ymmärrettävä — kertomus, 
niinkuin arvoisa tutkija otaksuu, ei mitenkään voi tyydyttää 
, totisia hengen miehiä” s. o. ajattelevia ihmisiä. Tämä kat- 
santokanta on euhemeristinen, eli se käsittelee myyttejä, 
semmoiselta — näkökannalta ikäänkuin ne olisivat ainoastaan 
historiallisia muistoja, jotka aikojen kuluessa ovat saaneet 
sadun muodon. Euhemeriseerattu on läpitsensä tämän tutki- 
jan katsantokanta. Mutta se ei ole ainoa oikea. Löytyy 
muitakin avaimia, eikä vain kirjaimellinen, joka on kaikkein 
yksinkertaisin ja samalla äärettömästi puutteellinen. — Siis 
ne tutkijat, joiden henkeä ei puustain tyydytä, yrittävät kai- 
vamaan syvemmälle: sillä he näkevät muutakin kuin ainoas- 
taan sitä, mitä kirjain sanoo. — 

Tämä otaksuma ei kumminkaan ole mikään uusi. Jo 
prof. John Fiske, ennen meidän suurta tutkijaamme Oksasta, 
teoksessaan ,,Myths and Myth Makers” (Jumalaistarut ja nii- 
den laatiat, siv. 21) lausuu, että 


s ——— myytit ovat sivistymättömän mielikuvituksia, 
joistakin luonnonilmiöistä; semmoinen mielikuvitus ei ole mi- 
kään allegoria, eikä mikään salattu symbooli; — tutkia 


menettää eli hukkaa kekseliäisyyttänsä, jos hän etsii niistä 
jäännöksiä — jostakin — korkeammasta, — alkuperäisestä = tiedosta. 
Alkuajan ihmiset eivät omistaneet mitään niin syvällistä tie- 
toa, että he olisivat sitä voineet ikuistuttaa allegorioiden 
kautta; eivät he liioin olleet semmoisia raukkamaisia olentoja, 
että heidän välttämättömästi piti puhua arvotusten kautta, 
koskapa he kerran olisivat voineet yhtähyvin lausua käsittei- 
tänsä ja huomioonottojansa tavallisella yksinkertaisella kielellä.” 

Tämä on herra prof. Fisken arvelu. 

Me seisomme nyt kumminkin ainoastaan salaisten oppien 
eli henkisten tieteiden kynnyksellä. Kukapa sen tietää, mihin 
salaopit saattavat ihmiskunnan sadan vuoden kuluttua? Mut- 
ta jos emme tutki, niin seisomme paikallamme eli kuljemme 
takaperoista tietä. Ja näin nämä arv. herrojen professorien 
y. m. samankaltaiset lausunnot pitäkööt omat kunnianarvoi- 
sat paikkansa. 

Ajattelijain henkeä ne eivät tyydytä ja, — sallittakoon 
heidän tutkia ja yritellä etsiä totuutta kaikkialta. 

Yksin sieltäkin joka viisaista näyttää naurettavalta. 

Mutta miksi tämmöinen (yritys olisi naurettava? Miksi 
se osottaisi enempää typeryyttä näiden tutkimusten tekijöissä 
kuin — niidenkään, jotka selvittävät kaikki ainoastaan ulkonai- 
selta fyysilliseltä, kirjaimelliselta kannalta? Yksi tyytyy ruume- 
niin, akanoihin, — toinen etsii siementä, kolmas ei tyydy sieme- 
niinkään, vaan koettaa saada selville siemenen syyn, aiheen. 
Miksi se ihminen olisi typerämpi, joka ei tyydy ulkokuoreen, 
vaan etsii syvempää, kaipaa totuutta kaikessa, näkee enem- 
män kuin fyysillisen ulkopuolisen ja etsii sisusta, itse henkeä 
Kalevalankin runoelmissa? — Minkätähden tämä syvällisempi 
tutkimus ja runojen selvitys, — itse asiain ytimeen tunkeutu- 
minen, — veisi epokselta kaiken runollisuuden? Eikö meillä 
ole muuta avainta, kuin yksi vain, fyysillinen? = Ei, heittä- 
käämme — kaikki ennakkoluulot, kaikki tuomitsemiset sikseen. 
Tutkikaamme asioita niin monipuolisesti kuin suinkin mahdol- 
lista. Tutkimukset- ja = selvitykset alati ja yhä enemmän ja 
enemmän valaisevat, kirkastavat ja elähyttävät näitä vanhoja 
kansamme hengen = tuotteita. — Jalot tutkijat kunnioittavat toi- 
nen toistensa intoa, ahkeruutta ja tuotantoa; halpamaiset par- 
jaavat ja kadehtivat toinen toistansa. 

Totuuden = etsijä kunnioittaa kaikkia tutkimustapoja. Fi 
hänestä ole mikään turhaa eikä naurettavaa, sillä hän tietää 
että totuus on yksi, vaikka sillä on monta puolta. Se on yhtä 
laaja, kuin itse äärettömyys. 

Katsokaamme nyt kuinka eräs toinen, myöskin suuri 
tutkija ilmottaa tutkimuksiensa tuloksen. 

Otan tähän vielä Professori Kaarle Krohnin tutkimuksien 
tulokset. (Katso: ,Oma Maa”, Tietokirja Suomen kodeille, 
sivut 615 — 624. 1907.) 

Prof. Krohn on aivan äskettäin yllämainitussa teoksessa 
julaissut laajan tutkimuksen nimeltä: ,Suomalaistenpakanal- 
liset jumalat,,. 

,Pakanalliset jumalat” mimmoiset ne ovat? Mainittu 
professori kehotti minua lukemaan tuon tutkimuksensa. Mie- 

lenkiinnolla sen teinkin. Mutta kuinka surkeasti petyin! 
Kaikki oli ijänikuista vanhaa. Tutkimuksesta ei ilmitullut 
minkäänlaista vapaamman hengen tuulahdusta, ei mitään, joka 
olisi koettanut vapauttaa kansaamme noista kuluneista, yksi- 
puolisista käsitteistä, ei mitään henkisesti selvittävää näkö- 
kantaa — kaikki vaan alusta loppuun asti sanojen saivarte- 
lua, akanoiden ijäistä seulomista. Jo olisi aika että tiede- 
miehet nykyään katselisivat asioita syvemmältä näkökannalta, 
opettaisivat kansaa tuntemaan tuota kaikissa olioissa piilevää 
elonaihetta, näkymätöntä, kaikkialla ilmenevää voimaa, jota 
me kielemme köyhyyden tähden, olemme pakotetut nimittä- 
mään hengeksi. — Sitä, joka kaiken eläväksi tekee, — mutta 
kirjaintieto yhä rehottaa täydessä kukoistuksessaan ja vallit- 
see ylimmäisenä. 

Kun ,kansa anoo leipää, antavat he (tiede ja kirkko) 
sille kiven”, (kuolleen kirjaimen) ,Henki on kuollut”, kuul- 
laan usein sanottavan. Miksi kuolematon olisi kuollut? Siksi 
vaan, ettemme näe muuta kuin ainoastaan kirjaimen, kuoret, 
akanat, ruumenet, verhot, joihin henki on kätkeytynyt; näitä 
kuoria me seulomme ja kaupittelemme todellisena, ehta tava- 
rana. Se, joka tästä kärsii on kansa kokonaisuudessaan ja 
jokikinen yksilö omalta osaltaan. 

Kansa jo näkee että sen henkinen elämä on riutumai- 
sillaan tieteen tarjoaman ,kiven” nautintoon; se näkee ja 
oivaltaa tuon aution ,korven” (kirkon) lahonneen mädännäisyy- 
den. Se itse kokonaisuudessaan ikävöipi totuuden perään ja 
vähitellen”; riisuu päähänsä tyhjät, kuolleet, munkkikuntien 
keksimät, pöngättömät , dogmit, — >. uskonkappaleet, katkoo 
kahleet ja viskaa siteet silmiltänsä ja orjuuden sille pukemat 
ikeet sielustaan. Se näkee että mestari Jesuksen oppi on 
pantu ,,vakan alle” ja , kynttilä” siirretty pois omasta kynttilä- 
jalastansa. Kansa etsii unhottamaansa totuutta, joka ei kai- 
pää — minkäänlaista muuta pylvästä, kuin ainoastaan oman 
itsensä; se seisoo kaatumatta, horjumatta, itsenäisenä, vaik- 
kapa vain näennäisesti näkymättömänä yli aikojen, ikuisuuk- 
sien. Antero nousee haudastaan! 

Professori Krohn ei siis sanallakaan selvitä mitä ja min- 
kälaiset ovat ,pakanalliset Jumalat” ja päällepäätteeksi juuri 

suomalaisten semmoiset. Siitä tutkimuksesta ei suinkaan 
selviä, mitä ,pakana” on ja mitä , jumalat” ovat. 

Vaan osa kansastakin tätä nykyä tietää jo, että sanalla 
pakana” muinoisaikoina kuvailtiin moukkaa, maalaista, maalla- 
asuvaista, joka ei kaupungin tapahtumista ja riennoista, kaha- 
koista, muodeista ja muusta touhuntuoksinasta mitään tien- 
nyt, ennenkun vasta aikojen kuluttua; — entisaikaan, jolloin 
juosten viestit tuotiin ja ratsastettiin, jos oli hyvin kiireelli- 
nen asia ilmotettavana. Fi ollut silloin höyryhepoa, ei sano- 
malehtiä, ei sähkölennätintä, joka nykyään kaukaistenkin 
paikkakuntain tapahtumista lennättää tiedot muutamassa silmän- 
räpäyksessä. Kaupungissa oli ollut mellakka, kapina, siellä 
olivat! syntyneet uudet kuosit, uudet puuhat ja pyrinnöt. 
Maalainen ei niistä mitään tietänyt: hän oli tietämätöin eli: pagani 

,pakana”. — Fi sen surkeampi olento: mutta voivatko 
, Jumalat” olla tämmöisiä tietämättömiä eli ,, pakanoita”? 

Mitä siis ,jumalat” olivat? ,Jumalilla” käsittävät salai- 
set opit erinäisiä, kaikenkaltaisia liikkeelle panevia, puoleensa 
vetäviä, ja luotansa poistyöntäviä, hankauksen (friktionin) aikaan- 
saavia ynnä muita fyysillisiä voimia, puhumattakaan niiden 
alkusynnyistä, henkisistä voimista. , Jumalat” ovat siis kaiken- 
kaltaiset, niinhyvin luonnolliset kuin yliluonnollisetkin voimat, 
mahdit, vallat. Yliluonnolliset ainoastaan meille pienille, 
äärellisille, rajotetuille ihmislapsille. Antakoot kansat niille 
millaiset tahansa nimet: enkelit, haltiat, jumalat, devat, 
j.n. e. 

, Suomalaisten pakanalliset jumalat” kuuluisi siis esotee- 
risesti (sisäisesti) täten: ,Suomalaisten tietämättömät voimat”. 
Nyt kysymme: olivatko ne suomalaiset, jotka olivat tietämät- 
tömät = näistä —näkymättömistä, — seurauksiltaan — näkyväisistä 
voimista, tahi nämä valtiaat, voimat eivät tietäneet mitään 
suomalaisista? 

, Pakanallisia jumalia” ei ole, eikä voi olla. Jos mei- 
dän mielestämme joku tietämätön ihminen palvelee kiveä, 
puuta, kantoa tai mitä muuta näkyväistä kappaletta tahansa, 
niin hänen henkensä sittenkin etsii Sitä Yhtä Ainoata Todelli- 
suutta, joka on kaikessa ja kaiken takana. Miksi tuo ,pakana” 
niin tekee? Siksi, että hänen henkensä pakottaa häntä etsi- 

mään mahtavampaa itseänsä, omaa heikkoa, näkyväistä, fyy- 
sillistä ruumistansa. 


Koska runojemme henki on sanoihin kätketty, siis pii- 
lossa, emmekä me sitä verhon takaa näe, niin olisiko silti 
koko runoutemme ainoastaan fyysillisten aistinten tuotetta, 
toisin sanoen, loruako alusta loppuun asti ? 

Kun asiasta puhuin eräälle tiedemiehelle ilmotti hän, 
ettei Kalevalassa ole mitään muuta, kuin ne sanat, jotka 
siinä näkyvät ja kuuluvat. Mutta missä on syy epäilykseem- 
me? Syy on meissä itsessämme. Me emme käsitä muuta 
kuin sen, jonka viisi aistintamme meille ilmottavat. Jo suo- 
rastaan =fyysillinenkin ymmärryksemme sanoo meille, että 
runoissa piilee jokin ja jotakin, joita emme käsitä. 

Ilmaistaksemme yliluonnollisia, näkymättömiä eli taivaal- 
lisia olotiloja ja muotoja täytyy meidän käyttää maallisia, 
fyysillisiä sanoja. Mutta ne eivät mitenkään kykene, jaksa 
eivätkä riitä näitä kuvailemaan, sillä maiset kielet, kaikki 
kauttaaltaan, ovat köyhät näiden asioiden =selvittämiseen. 
Siispä henkinen, ihmisille yliluonnollinen käsite puettiin mai- 
seen pukuun eli verhoon, aivan niinkuin tänäpäivänäkin tiede- 
mies käyttää tieteessänsä ulkonaisia, tietämättömälle muuka- 
laisia termejä ja nimityksiä, Kaikki entisaikojen kansat ovat 
näin tehneet; he kätkivät nuo suuret, saamansa totuudet 
maiseen = haarniskaan. Tietämätön näkee ainoastaan ulko- 
kuoren, kirjaimen, verhon; etsivä ajattelia huomaa sen sisällä 
piilevän hengen. Näin siis ,jprofaani — >9CC (salaisuuksien 
ulkopuolella olijat) omistivat kuoret; salakoulut tarjosivat oppi- 
lailleen avaimet; avaimien avulla he sitten avasivat ,linnan 
luiset lukot, vaskiset portit”, s. t. s. he oppivat kaikessa näke- 
mään ja tuntemaan ITSESTÄ tunkevan ja virtaavan hengen, 
Jumalan, Luojan, Brahman, Osirin, Logoksen ja mitkä SEN 
nimet olleevatkin. He saivat vakaumuksen tuon kaikkialla 
läsnäolevan hengen olemassaolosta. He eivät ainoastaan usko- 
neet — sillä sokea olettamus on epätietämistä, taikauskoa, 
— vaan he saivat vakaumuksen todellisuudesta, joka on 
oikea usko, oikea tietäminen. Suurimmat salaisuudet omis- 
tivat, niinkuin luonnollista onkin, ainoastaan kaiken kokeneet 
vihityt mestarit, oikeat tietäjät”. 

Profaanit näkivät siis ainoastaan akanat, sen, mikä sil- 
mään pisti, s. t. s. mikä aistimilla huomataan. Ajattelia näki 
itse sydämen elonaiheen ,,synnyn syvän”, itse Hengen. 

Näin on aina ollut ja on vielä tänäkin päivänä. Jos 
Mikael Agricola olisi ottanut selvää Kalevalan , pakanallisten” 
runojen hengestä, niin hän ei missään tapauksessa olisi puhu- 
nut ja jälkeläisillensä opettanut minkäännäköistä ,suomalais- 
ten —pakanallisista jumalista”. Hän oli ainoastaan kirkon 
vihitty pappi, ulkonaisten asiain, kuorienselvityksien edustaja. 
Hän ymmärsi ulkonaiset sanat ja asiat semmoisinaan; hän ei 
ollut mikään salakoulun , vihitty mestari”, tietäjä, semmoinen 
kuin oli ,,vvanha vakaa Väinämöinen”, ja sentähden hän puhui 
ja perinnöksi jätti kansallensa: , suomalaisten pakanalliset 
jumalat.” 

Tämmöisiä ulkonaisia pappeja nimitetään Indiassa Bri- 
haspati. Heille entisaikaan ei koskaan annettu korkean vii- 
sauden ,Somajuomaa”. Se tuli ainoastaan ,henkisesti” vihit- 
tyjen pappien osaksi. Täten nuo ulkonaiset opettajat, vaikka 
he — olivatkin jumalan = palveliat”, —jumalanpalveluksessansa 
esittivät ainoastaan kuolleen kirjaimen, sillä sen henki ei 
ollut heissä elävä: he eivät tunteneet itse opinydintä, ainoas- 
taan sen ulkomuodon. Koska moni Prihaspati, huolimatta 
siitä, että ulkonainen dogmillinen jumalanpalvelus hänet kah- 
lehti, kumminkin hengessänsä kaipasi itse totuutta, niin koetti 
hän luulotella itsellensä ja uskotella muille, että tuo totuus 
oli juuri tuo hänen opettamansa hengetön dogmi, jota hänen 
jumalanpalveluksensa eli ritualismonsa esitteli. Tämmöisestä 
luulottelusta ovat "myöskin syntyneet opit: , Suomalaisten 
pakanallisista jumalista.” 

Ulkonaiset sanat ja meidän nykyiset oppikirjamme sekä 
suuresti kehuttu henkiköyhä koulusivistyksemme eivät yksis- 
tään riitä Kalevalan selvittämiseen. Siihen tarvitaan entis- 
aikain salakoulujen — ja ivailtakoon tätä jos kuinka — ,kät- 
kettyjä avaimia.” Näitä ei kumminkaan länsimainen tiede 
eikä kirkko ole konsanaan hävittänyt, sillä ne eivät milloin- 
kaan ole niitä edes omistaneetkaan. 

Kyllä tieteen tutkimustapa ansaitsee kaikkea huomiota 
ja on varsin tärkeä; vaan se avaa salaisuudet ainoastaan 

yhdellä, fyysillisellä avaimella; koska kumminkin avaimia on 
kokonaista seitsemän, niin ei tuo semmoisenaan yksistään 
riitä Kalevalan selvittämiseen; niinpian kuin tiede vapautuu 
paljaasta fyysillisestä katsantokannasta ja kohoaa ylemmille 
tasoille, silloin sekin saattaa saavuttaa korkeamman kannan, 
kuin ainoastaan sen, mitä fyysillinen tarjoaa. 

Otan tähän näytteeksi yhden esimerkin. 

Tiedemies tutkii esim. sanaa , jumala” tähän tapaan: 
, suomeksi” jumala, lav. jubmel, vir. jummal, liiv. jumal, syrj. 
jen, jemel, tscher. juma, samoj. num. — Nykyään on tämä 
sana useimmilla suomensukuisilla kansoilla muuttunut ab- 
straktilliseksi*) merkitykseksi jumalasta ylipäänsä; mutta jokai- 
sen kansan suhteen voimme kulkea takaperin siihen aikaan 
menneisyydessä, jolloin tuota sanaa käytettiin ainoastaan 
näkyväisen taivaan ja kaikkien sen ilmiöiden ukkosen, sala- 
man, jylinän, sateen, niin ja melkeinpä näitä aikaansaattavan 
mahdinkin = nimityksinä. Tänäpäivänäkin samojeedit nimittä- 
vät taivasta num, vaikkapa sana myöskin merkitsee jumalaa. 
Sen vartalo on yhteinen kaikille suomensukuisille kielille; 
ja tämän vartalon läheinen riippuvaisuus muiden suomalais- 
kielisien, taivaan ilmiöitä kuvailevien sanojen kanssa osottaa 
että sen alkuperäisessä merkityksessä on tapahtunut kehitys. 


Niinpä ostj. sana nai — on tuli, unk. nap aurinko; ostaj. 
num, nön — ylin, alin; syrj. gym — ukkonen, suom. jymy, 
jumu; samoj. num — ukkonen, ni — katto, ylin; myöskin 


jumalkäsitteen ilmaisevat ostj. ja samoj. sanoilla: nup, nop, 
nom, lom. j. n. e. 

,Kun Caströn kerran jäämeren rannalla kysyi eräältä 
samojeedilta: missä on num? vastasi tämä epäilemättä, osot- 
taen ulapan tummaa pintaa: ,tuolla!” Maatakin siis joskus 
merkitään sanalla ,num”. 

,Kaikkien suomalais-sukuisten kansojen omituisen maail- 
mankatsomuksen pääperustus on siinä, että kaikki näkyväinen 
(aineellinen, materiaalinen) on kehittynyt yhdestä ainoasta 
perusmuodosta, tuosta kaikessa vaikuttavasta ikuvoimasta, 

joka on ,,salaperäinen ja käsittämätön”. 





*) abstrakt — ajateltu, yleistetty; vastakohta: konkret — vaikea- 
tajuinen. 

Tämä näyte on suomennos Prof. Otto Donnerin väitös- 
kirjasta: ,,Indernas föreställningar om verldsskapelsen jem- 
Jörda med Finnarnes”, (Hindulaisten käsitteet maailmanluo- 
misesta verrattuina suomalaisten käsitteisiin), painettu v. 1863, 
sivut 22 ja 23. 

Tämä tutkija on johtunut siihen johtopäätökseen, että 
Jumala kaikilla suomalaisilla kansoilla aina on ollut IKUVOI- 
MA. Tämä on ihana tutkimuksen tulos; vaan tässä, niinkuin 
näemme, on tutkija kohounut näkyväisestä näkymättömään. 
Fi mitään pakanallista jumalaa” tule tässä edes kysy- 
mykseenkään. 

Ettei tämä etymologinenkaan') tutkintotapa vie aivan 
varmasti tutkijaa asian perille, siitä olkoon seuraava esimerkki. 
Arjalaisillakin kansoilla, eikä vaan suomensukuisilla, on tavat- 
tavissa sana nun eli num. Kirjaimet n ja m usein vaihdet- 
tiin keskenänsä. Ne ovat ,pyhät” kirjaimet, joista teen sel- 
koa nimienselvitys luennossani. Egyptiläisillä on sana nu, 
nut, nun, num. Hebrealaisilla samoin, vertaa esim. Josua 
Nuninpoika. Aramean kielellä nun on kala, (pelastuksen 
symbooli).?). 

Mitä — siis sana Nun merkitsee esim. = hebrealaisilla? 


Hebrealaisten aapisen neljästoista kirjain on Nun, 1, n. Jo- 


kainen kirjain ja numero merkitsee jotakin sen alle ja sisälle 
salattua asiaa. — — — Nun hieroglyyfillisesti merkittiin suih- 
kulähteellä. Vanhimpana aikakautena merkittiin tämä kirjain 
semmoisella kuviolla, joka kylläkin muistutti jonkinlaista pi- 
laria, esim. vesisuihketta; alempi osa osotti taas jotakin käy- 
rää esinettä. 

Bioloogisessa katsannossa Nun, num merkitsee kaikkea 
sitä, mikä syntyy, erotukseksi syntymättömästä: — esim. 
poika, lintu, hedelmä. 

Ilmenneessä maailmassa merkitsee se jokaista yksilöi- 
tyä olomuotoa. (Jod — isä, mem — äiti, kone — herra.) 

Siis nun, num osottaa sitä toimintaa, joka on kaikkien luo- 
vain eli yhdistäväin ja eristäväin voimien yhteinen tulos. Yhdis- 


1) etymologia — kreik. oppi kielten juurista ja vartaloista. 
2) Katso. H. P. Blavatsky: Theosophical Glossary (sanakirja). 

tävät kuvailevat ylöspäin, ja eristävät alaspäin pyrkiviä 
voimia. 

Tämän — toiminnan = kulku = osotetaan = kahdella — yhdistetyllä 
kolmiolla, XX joista toisen huippu tähtää ylöspäin, jumaluu- 
teen; toinen, alaspäin tähtäävä, osottaa ihmisyyttä. (Tätä ver- 
tauskuvaa nimitetään myöskin , Salomonin sinetti”; vaan se 
on väärä nimitys). 

Nunin numero-arvo on 50, (koskee vihkimyksen mys- 
teerioita). Se on Tarokin 14 kortti ja vaatii pidättäymistä, 
kieltäytymistä, (olkoon se minkä hyvänsä himon täyttäminen, 
siitä pitää pidättäytyä). 

Astronoomisessa merkityksessä vastaa Nun Zodiaakin 
kahdeksatta merkkiä (Skorpiooni). Kuukausista on se kym- 
menes (meidän lokakuu).” 

Tämä tutkintatapa selvittää itse kuoren; toinen tutkinto- 
tapa valaisee ja esiintää kuoressa piilevän hengen. 

Mitä — vanhat — egyptiläiset |sanovat nunista? Kuollei- 
den kirjan XVII luvussa ilmaistaan se näin: 

Osiris on Tum, joka antaa muodon kaikille olennoille. 
Osiris on itseolevainen ja itsesyntyinen, lähtenyt Nunista, 
näkymättömästä taivaallisesta vesivirrasta. — — —” 

Salaoppien valossa tutkittuna käsittivät vanhat sanoilla 
tum, nun. num, jum jotakin aivan toista kuin joku ,pakanal- 
linen” jumala. 

Nun, num kuvailee sitä Ainoata Ainoaa, josta kaikkeus 
on alkunsa saanut. Ainoa Ainoa on samalla Ilmentymätön 
ja Ilmennyt. 

Jokainen ajattelia huomaa, että Kalevalan tutkimuksiin 
ei riitä yksistään fyysillinen eli kirjaimellinen avain. Itse tie- 
dekin johtaa ajatuksemme salaperäiseen ja käsittämättömään 
henkeen; vaikka tiede ei tahdo sitä tunnustaa ja sentähden 
kutsuu sitä ,yliluonnolliseksi”. Mutta semmoista ei vihityille 
tietäjille löydy, eikä ole olemassa. Sen todistavat kaikkien 
kansojen salaopit. — 


NELJÄS LUENTO. 


SUOMALAISTEN PAKANALLISET JUMALAT. 


N jnkuin viime luennossa näemme on prof. K. Krohn ,,Oma 
Maa” nimisessä teoksessa, helmikuun 17 päiv. (I nide) 
tällä otsikolla julaissut tutkimuksensa tulokset. Samasta asi- 
asta on jo mainitussa ,Tietokirjassa Suomen kodeille” pai- 
nettu toinenkin mieltäkiinnittävä ja suurta innostusta osottava 
kirjotus, nimeltä Kalevala, ja kehotan jokaista tutkimaan 
näitä ansiokkaita, Kalevalan ulkopuolta varsin valaisevia kirjo- 
tuksia. 

Koska tämä tutkimuksen haara tavallaan kuuluu Kale- 
valan runoissa piilevän hengen ilmentämiseen, poikkean hiu- 
kan — varsinaisesta aineestani ja siis tarkastelkaamme tässä 
luennossa sitä opetusta eli näkökantaa, mitä tänäpäivänä 
nykyiset tiedemiehet m. suom. uskonnosta ja maailmankatso- 
muksesta totuutena ja (ehkä kumoamattomanakin?) opetta- 
vat ja kuinka päteville perusteille nämä otaksumat ja luulot- 
telut ovat rakennetut. 

Kouluissamme on käytettävänä eräs nykyisin laitettu histo- 
rianoppikirja.*) jossa sanotaan: ,suomalaisten uskonto lienee 
ollut — vainaajain — palvelusta”. — Epämääräinen = ,lienee? on 
tässä oikeutettu ja sangen paikallaan. Ensimmäinen tuulen- 
henkäys sen siitä pois puhaltaa. Ja sen se suosiollisesti kyllä 
aikanaan tekeekin. 

Mutta prof. Krohn mainitun teoksen, 615 s. s. sivuilla 
omien = tutkintojensa tuloksina , suom. pakanallisista juma- 
lista? on lyönyt ikäänkuin vankemman perustuksen olette- 
lulle, että 

a) suom. olivat vainaajain henkien palvelioita. Kiina- 
laiset tänäkin päivänä kuin on, pitävät esi-isäin, siis maner'ien 


*) Käkikoski, H. Oppikirja Suomen historiassa. 

eli vainaajain henkiä sanomattoman suuressa kunniassa ja 
pyhän palveluksensa esineinä. Tässä ei ole mitään moititta- 
vaa eikä alentavaa ajattelevalle Kiinan kansalle; mutta josko 
suomalaiset esi-isämmekin olivat vainaajain palvelioita, se ei 
vielä ole lähestulkoonkaan todistettu seikka. 

b) Toinen jumalanpalveluksen muoto m. suom. olisi 
ollut /uonnonpalvelus. Ainakin suomensukuisilla kansoilla 
on luonnonpalvelus: myöhäisempi kehitysaste,” sanoo prof. 
Krohn (s. 619) ja sitten seuraa selvitys: 

»Metsään kuolleitten hengistä on helposti syntynyt met- 
sänhaltijoita. Agricolan ,Liekkiö”, joka ruohot, juuret ja puut 
hallitsi ja senkaltaiset muut,” on metsään kätketyn sikiön 
sielu, joka virvatulena pimeällä näyttäytyy”. — Siis näky- 
mättömän, henkimaailmanpalvelus. 

c) Luonnonpalvelus, joka tämän selvityksen mukaan olisi 
kokemuksiin perustettua , taikauskoa ja epäjumalain, m. m. kar- 
hujen palvelusta.” Siis näkyväisten luontokappalten palvelus. 

d) Auringon palvelus lienee skandinaaveilta lainattua; 
sitten on tehty selvitys: 

e) kuun palveluksesta tutkimuksen loppupontena. 

Prof. Krohn perustaa tutkimuksensa Mikael Agricolan 
Psalttarissa olevaan ,,Alkupuheeseen,” joka pienennetyssä 
koossa on valokuvana esitetty yllämainittuun tutkimukseen. 
Otan vapauden sen jäljentääkseni tähän. 

Mikael — Agricolan v. 1551 painetussa Psalttarissa on 


seuraava 
vAleupuhe. 
Vaicka wähe murtu Psalmein tulkitos, 
Rukoskirias ia tesse Ramatos 
Ele site laitta Jumalan Mies, 
waan pruca molemmat HERRAN Ties, 
Sille toinen on kiuie ia piene. 


Epeiumalat monet tesse 
muinen palueltin caucan ia lesse. 


Neite cumarsit Hemelaiset 
seke Miehet ette Naiset: 


Tapio metzest Pydhyxet soi 
Ja Achti wedhes Caloia toi. 


Aeinemöinen wirdhet tacoi 
Rachkoi cuun mustaxi iakoi. 

Lieckiö Rohot iwret ia puudh, 
hallitzsi ia sencaltaiset mwudh. 


Ilmarinen Rauhan ia ilman tei 
ia Matkamiehet edheswei. 


Turisas, annoi Woiton Sodhast 
Cratti murhen piti tauarast. 


Tontu Honen menon hallitzi 
guin Piru monta willitzi. 


Capeet myös heildä Cuun söit 
Caleuanpoiat Nijttut ia mwdh löit. 


Waan Carialaisten Nämet olit 
Epeiumalat guin he rucolit: 


Rongoteus Ruista annoi 
Pellonpecko, Ohran casuen soi. 


Wirancannos Cauran caitzi 
mutoin oltin Caurast paitzi. 


Egres, hernet, Pawudh, Naurit loi, 
Caalit, Linat ja Hamput edestoi. 
Köndös, Huchtat ja pellot teki 
guin heiden Epeuskons näki- 


jä guin Keuekyluö kyluettin 

silloin vken Malia iootijn 

Sinen haetin Vkon wacka, 

nin ioopui Pica ette Acka 

Sjitte palio häpie sielle techtin 

guin seke cwltin ette nächtin. 

Ouin Rauni Vkon Naini härsky 
lalosti Wkoi Pohiasti pärsky. 

Se sih annoi Ilman ia Wdhen Tulon, 
käkri se liseis Carian cassuon 


Hijsi Metzeleist soi voiton. 
Wedhen Eme, wei Calat wercon. 


Nyrckes, Grauat annoi Metzast 
Hiettuanin, toi Jenexet Pensast. 


Eikö se cansa wimmattu ole 
ioca neite wsko ia rucole. — 


Sihen Piru ia Synti weti heite 
Ette he cumarsit ia uskot neite. 


Coolludhen hautijn Rooca wietin 
iossa walitin parghutin ia idketin. 


Menningeiset mös heiden Wffrins sait, 


coska Lesket hoolit ia nait. 

Palueltin mös palio mwta 
Kiuet, Cannot, Tädhet ia Cwta. 


NJn mös Pauin Opin ala, 
cumartin iulkisest ia sala. 


Epelughuiset Loondocappalet 
Jumalaa Sias guin Pyhydhet. 


Ouin oli Tulda, werre ia mulda, 
Oxi ia Puita ia Coolutten luita. 








Tästä lausuu kunn. tutkijamme näin: 

», Vanhimpaan, kaikille suomensukuisille kansoille yhtei- 
seen jumalanpalveluksenasteeseen, vainaajainpalveluk- 
seen, viittaa Agricolan säepari: 

, Kuolleiden hautoihin ruokaa vieteen, 
joissa valitettiin, paruttiin ja itkettiin,” 

Onko tämä pätevä, oleellinen ja kumoamaton todistus 
sille otaksumalle, että m. suom. uskonto olisi ollut vainaajain- 
palvelusta? Eiköhän tämä ole yhtäpätevä todistus kuin 
sekin, jos esim. sanoisimme, että venäjän kansa palvelee 
vainaajain henkiä, sillä heillä tänäpäivänäkin kuin on, on 
yleisenä tapana hautaustoimituksen päätyttyä tarjota kaikille 
hautausvieraille lusikallinen riisiryynipuuroa yhteisestä vadista 
— vainaajan muistoksi. Tai, jos päättäisimme että egypti- 
läiset,*) jotka tänäpäivänäkin hankkivat itkijänaisia vainaajan 
poismenoa valittamaan, siitä syystä olisivat vainaajain palve- 
lioita? Tai, kuin joku suuri sotaherra Saksassa, Englannissa, 
Venäjällä, Ruotsissa j. n. e. kuolee, sekä sotaväki, seuraten 
ruumisvaunua, puhaltaa sydäntä vihlovaa valitusmarssia — 
olisiko tuo seikka todistus siitä, että nuo kaikki ovat vainaa- 
jainpalvelioita? 

Että kansat, omituisten surunosotustensa tähden hautaus- 
tilaisuuksissa, olisivat vainaajainpalvelioita, ei siis ole mikään 
pätevä todistuskappale. 

Ruoan hautaan pano suom. keskuudessa on ulkonainen 
hautajaistoimituksen meno, aivan samanlainen kuin nykyinen- 
kin papillinen ruumiin siunaus. Kansa uskoo vieläkin, että 


*) Katso: Brandt, Wilh. F. Reise ura die Welt. (Matka maan 
ympäri), siv. 10. 

jos ei pappi ruumista siunaa ja sitä kätketä pyhään ,siunat- 
tuun? multaan, tulee se kummittelemaan ja tekemään koti- 
väelle rauhattomuutta, joka seikka osottaa sitä, kuinka syvälle 
kansaan on juurtunut usko, että ihminen ei kuole vaikka hän 
muuttaakin maallisen pukunsa. Siis kun suom. panivat ruo- 
kaa vainaajansa mukana hautaan, oli se hautajaistoimituksiin 
kuuluva ulkonainen tapa, aivan kun meillä on tapana terveh- 
tiessä tarjota vieraalle kättä. — 

Olisiko se oikea päätös, jos tulevat sukupolvet meidän 
ajastamme — lausuisivat tähän tapaan: ,,20:llä vuosisadalla 
suom. palvelivat lammasta. Heidän kirkkojansa koristivat 
lampaan kuvat ja he lauloivat: ,,i jumalan karitsa!” Esitel- 
missään he yhäti lausuivat: , katso jumalan karitsa!” Koko 
heidän uskontonsa oli siis lampaan kumartamista ja palve- 
lemista.” 

Yhtä oikeutettu on otaksuma suom. vainaajainpalveluk- 
sesta, — päättäen siitä että he panivat ,rooca” vainajan 
kanssa hautaan. He ehkä panivat ruokaa vainajaansa mu- 
kana, ainoastaan = osottaaksensa = rakkauttansa edesmennyttä 
kohtaan: he kuvasivat jälelle jääneille hautausvieraille sitä 
seikkaa, ettei rakkaan omaisensa, jos hän vielä olisi elänyt, 
suinkaan = olisi tarvinnut kärsiä minkäännäköisen €ajallisen 
toimeentulon ja tarpeen puutetta, ei ruuassa eikä juomassa. 
He tällä ainoastaan näyttivät toivonsa, ettei vainajan vielä 
olisi pitänyt muuttaa heidän luotansa pois. ,Itku ja parku” 
juuri osottaa, kuinka rakas vainaaja heille oli ollut. Eivät 
he pahansisuista ihmistä suinkaan liene parkuneet ja itkeneet! 

Mitä taas tulee siihen tosiseikkaan että vainaajan mu- 
kana pantiin hänen aseensa myöskin hautaan, sen kylläkin 
salaiset opit selvittävät: siihen kätkeytyy henkinen käsite, 
semmoinen, jonka nimi on OD *) eli ihmisen aura, se on 
häntä ympäröivä valo-kehä, joka ilmentyy niinhyvin valona 
kuin hajunakin. 


M. suomalaisten käsitys ,Manalasta? — mitä se sitten 
olleekin — — selviää selvästi Kalevalan monen monesta pai- 
*) Od — Karl von Reichenbachin mukaan luonnonvoima, jonka 


olemassaolosta ihminen saa kokemuksia sensitiivisten eli tunnehermojen 
avulla. (Odista eli aurasta tulee selvitys aikanansa.) 

kasta. , Väinämöisen tuonelassa käynti” on ihmeellinen ku- 
vaus tämmöisestä ihme-tilasta. Ihanasti runo (16: 334) sanoo- 
kin tästä tapahtumasta: 
,,Mies makasi, vaate valvoi.” 
Mikä vaate, kintaatko ja hattu? 


Tutkimuksensa siv. 624 sanoo tutkija: ,Auringonpalve- 
luskaan ei ole suomensukuisille kansoille alkuperäinen; lap- 
palaiset ovat sen myöhemmin skandinaaveilta oppineet. Päi- 
vätär ja Kuutar runoissamme, samoin kuin enimmät tar 
päätteiset nimet ovat puhtaasti runollisia henkilöimisiä, joilla 
ei ole pakanallisen uskontomme kanssa mitään tekemistä. 
Kuunpalvelusta eivät todista Agricolan säkeet: 

,Rahkoi kuun mustaksi jakoi” ja ,kapeet myös heiltä 
kuun söit”, ne vaan viittaavat taikauskoiseen käsitykseen kuun 
pilkuista ja pimennyksistä. Uskoa kuuta nieleviin kapeisiin eli 
eläimiin (sic.) tavataan skandinaaveillakin — — — —” 

Tämä osottaa vain sitä tosiseikkaa, (johon tutkijakin 
viittaa) että kaikki uskonnot ovat läheisessä sukulaisuudessa 


keskenään ja, — niinkuin salaopit asian selvittävät — 
kaikki uskonnot ovat saaneet alkunsa samasta lähteestä; sekä 
että jokainen uskonto kätkee itseensä, — olkoon se sitten 


jos kuinka materialistiseen verhoon puettu, jumalallisen totuu- 
den siemenen, siinä isänkodin kaipauksessa, joka on ihmis- 
sieluun kätketty ja pyrkii — sekä on kaikkina aikoina pyrki- 
nyt — päästäksensä ilmoille jos jonkinnäköisissä uskonnon- 
muodoissa. ,Koko maailmalla oli kerran yhdenlainen huuli 
ja puhe” sanoo kristittyjen ja semitiläisten kansojen pyhä 
kirja, se on: oli aika, jolloin kaikki ihmiset ymmärsivät sym- 
booleihin kätketyn totuuden — vaan sittemmin — kansat 
hajaantuivat ja totuus unhottui. 

Ihminen = maisessa hyörinässään ja itsekkäisyydessään 
on unhottanut oman jumalallisen alkuperäisyytensä ja nyt 
uskontonsamuodoissa hän sitä etsii. Tätä kuvaa Väinämöi- 
sen, Ilmarisen ja Lemminkäisen ,Sammon-ryöstö retki” Poh- 
jolaan. Sanaan Sampo eli Sampue on kätketty tuo juma- 
lallinen alkuperä eli henkäys ääntiöihin AOM eli AUM.*) 


*) Katso selvitystä Bhagavad-Gitassa. 17 kesk. 24, 25 ja 26 siv. 199. 

Ihmisen henki (Väinämöinen), hänen valistusta kaipaava jär- 
kensä (Ilmarinen), ja valistuksen, puhdistuksen ja pyhityksen 
tietä etsivä sielunsa (Lemminkäinen) kokee omalta alemmalta, 
materiaan — vaipuneelta = itsekkäisyytensä hengeltä (Louhelta 
pohjolassa) saada unhottamaansa totuudet takaisin; vaan kun 
hän, tuo etsivä sielu, (joka on kuvattuna noiden kolmen 
henkilön symboolissa eri puolilta katsottuna), ei omista kor- 
keampaa intuitioonia ja, — se on tässä erittäin huomioon otet- 
tava seikka, — ei löydä tuota henkisen tietämisen tuli kipu- 
naa — (kun häneltä, päällepäätteeksi, puuttuu salaisia avai- 
mia, jotka hänelle avaisivat ,linnan luiset lukot, portit ja 
rautasalvat”), niin hän ei onnistu pyhässä taistelussaan, vaan 
saa omaksensa ainoastaan Sampuen muruja. Mutta muru- 
set, — kuinkakin mitättömältä näyttänevät uskonnotkin, ovat 
suuri-arvoiset, sillä ne ovat henkisen auringon pienoinen, 
ihmissieluun kätkeytynyt jumalallinen siemenitu eli aihe. 

Sentähden sanoo hindulaisten pyhä kirja: 

,Armahtavainen Herra, meidän mestarimme kuulee vuo- 
rien ja laaksojen yli jokaisen, mitättömimmänkin olennon 
hätähuudon ja kiiruhtaa sitä pelastamaan.” 


Ihmisessä voi herätä henkinen intuitiooni, s. o. henkisen 
tietämyksen tuli, ilman kaikitta salaisitta tiedoittakin, mutta 
ne, juuri nuo salaopit suuresti auttavat nykyistä materialismoon 
vaipunutta ihmiskuntaa eteenpäin pyrkimyksen tiellä. 

Mitä siihen tulee että auringonpalvelus olisi skandinaa- 
veilta lainattua, niin luultavasti he taas vuorostansa sen oli- 
vat muilta lainaksi saaneet ja jakoivat tietojansa suomalaisil- 
lekin. Se on ajattelialle aivan saman tekevä, josko hänen 
omistamansa totuuden tieto on alkuperäistä, tai muilta saatua, 
— pääasia on vaan se, että hän sen omistaa. Hän on luotu 
ottamaan ja antamaan: jos hän on kerran jotakin saanut 
muilta, niin olkoon valmis ilomielellä taas lahjaansa muille 
jakamaan. , Yhdestä lampusta saa sytyttää tuhattakin lamp- 
pua, eikä alkuperäisen lampun lieska vähääkään pienene”, 
lausuu —itämaalainen = ajattelia. Ja eikö tämä varsin sattu- 
vasti kuvaile korkeinta rakkauden, jalon jakamisen ihaninta 
muotoa! 

Nykyiset tiedemiehet eivät tunnusta näitä tosiseikkoja; 

kaikki heidän mielestänsä on epäjumalia ja taikauskoa, mitä 
ei veitsellä leikata, taikka nenällä haisteta. Sitkeästi he 
pitävät kiinni esimiestensä katsantokannoista, jotka ovat heille 
auktoriteettejä. 

Jokainen kyllä tietää, mikä mies Mikael Agricola aikoi- 
naan oli. Hän syntyi 1510 Torsbyn kylässä Pernajan pitä- 
jässä. Opiskeli ensin Viipurin koulussa; rehtori Johannes 
Erasmi vei hänet sitte mukanansa Turkuun; siellä poika 
joutui piispa Skyttelle puhtaaksikirjottajaksi. Vuonna 1535 
oli Agricola (suomeksi maanviljeliä) Wittenbergissä; v. 1539 
vihittiin hänet maisteriksi. Ulkomailta palattuaan tuli hän 
Turun koulun rehtoriksi ja v. 1544 määrättiin hänet piispan 
apulaiseksi. V. 1557 lähetettiin Agricola lähettinä Venäjän- 
maalle; palausretkellänsä sieltä kuoli hän rekeen, Uuden- 
kirkon pitäjän Kyrönniemen kylässä huhtikuun 9 päivänä 1557, 
siis ainoastaan 46 vuoden ikäisenä. 

Hän oli ensimmäinen, joka, jo niihin aikoihin, eli noin 
350 vuotta sitten, pelkäämättä julisti: 

, Kyllä se kuulee Suomen kielen, 
joka ymmärtää kaikkien mielen” — 


ilmottaen täten että suomen kansalla oli oikeus saada ope- 
tusta omalla kansallisella kielellänsä. Siitä syystä, ja näh- 
dessänsä, sekä tajutessansa tämän seikan aivan välttämättö- 
mäksi, kirjotti hän suomenkielisen Aapisen ja Alkuopin us- 
koon v. 1543; Rukouskirjan, johon on liitetty ensimmäinen 
suomeksi painettu kalenteri v. 1544. Vuonna 1548 ilmestyi 
Uusi Testamentti; seuraavana v. Messu; Psalttari sekä Vei- 
sut ja Ennustukset v. 1551 ja v. 1552: Ne prophetat Haggai, 
Zacharia ja Maleachi. — 

Tämmöinen on lyhykäisesti tämän suuren miehen elämä- 
kerta. Suomen kansa häntä suuresti rakastaa ja kunnioittaa 
kaikista hänen toimistansa maamme ja kansamme hyväksi. 

Suomen kansa on suuresti kiitollinen piispa Agricolalle 
ylläolevista verrattomista muistoonpanoistakin. Mutta se olisi 
vieläkin kiitollisempi, jos A. olisi ottanut tutkintonsa esineiksi 
sen, mitä nämä ,epäjumalat” oikeastaan olivat: siihen aikaan 
(jos nimittäin tietäjät olisivat tietojansa ,profaaneille” ilmot- 
taneet) niistä olisi ollut verrattain helppo ottaa selvää. Tätä 

ei A. kumminkaan tehnyt: sillä kaikki mitä kansalla oli, ja 
mitä kansasta tuli, oli taikauskoa, siis pirun ja epäjumalain 
palvelusta. Ajan henki oli semmoinen. 

Mitä epäjumalia siis nämä esi-isiltä Agricolan aikuisille 
suomalaisille perinnöksi jääneet ,menningäiset?” oikeastaan 
olivat? 

Hiukankaan ajatellen, huomaamme, että nehän ovat m. 
suomalaisten ilman rannan” tai n. k. sitä nyt nimitetään 
eläinradan merkit eli huoneet, joita tässä epäjumaliksi mai- 
nitaan. Ne eivät olleet sen suurempia eikä pahempia epä- 
jumalia, kuin meidän nykyisissä allakoissamme ensi sivuilla 
luetellut eläinradan merkit ovat meille. 

Vaan eläinrata, mikä se on? Herra A. Donner*) sel- 
vittää sen näin: 

,Se pyöreä rata, jonka aurinko yhdessä vuodessa kul- 
kee tähtien seassa taivaalla, sekä se vyöhyke (eläinrata) joka 
lähinnä ympäröi tätä kehää, on jaettu 12 yhtäsuureen osaan, 
alkaen siitä pisteestä taivaalla, jossa aurinko on kevätpäivän 
tasauksen aikana. (Maalisk. 21 p. tienoilla.) Näitä osia nimi- 
tetään eläinratamerkeiksi, ja jokaisen semmoisen merkin pituus 
on 360*%:12 x 30 astetta.” 

Kevätpäivän tasauksessa tulee aurinko Oinaan merkkiin, 
kun aurinko on jälleen kulkenut 1/12 radastaan, joutuu se 
Härän merkkiin, mikä tapahtuu kuukautta myöhemmin s. o. 
noin 20 p. huhtikuuta. Aurinko läpikäy vuoden pitkään yh- 
den merkin toisensa perästä, viipyen joka merkissä melkein 
kuukauden ja merkit ovat nimiltään ja tunnuksiltaan mai- 
nitut almanakan ensi sivulla. Perättäisessä järjestyksessä 
kulkevat merkit näin: 

Oinas, Härkä, Kaksoiset, Krapu, Leijona, Neitsyt, Vaa- 
ka, Skorpiooni, Jousimies, Kauris, Vesimies ja Kalat. (Kats. 
almanakan 3:s sivu.) 

Päästyään — kaloihin, jättää aurinko sen kevätpäivän- 
tasauksessa. Ne tunnit ja minuutit, jolloin auringon keski- 
piste joutuu eri merkkiin ovat myöskin almanakassa mainitut.” 

Muut kansat nimittävät eläinrataa Zodiaakiksi. Se on 


*) Katso: Oma Maa I nide. Ajanlaskuista. 

ajateltu vyöhyke taivaan holvissa ekliptiikan kummallakin 
puolella; sen piirissä liikkuu aurinko, kuu ja kaikki planeetat. 
Fkliptiika on kreik. sana. Se kuvailee sitä tasoa, jossa maa 
pyörii auringon ympäri; se muodostaa myöskin auringon 
näennäisen radan taivaalla. 

Tämän Zodiaakin ovat kaikki kansat ikivanhoista ajoista 
tunteneet. Kiinalaisten eläinrata on jaettu 24 huoneeseen. 
Egyptiläisten ja hindulaisten tiedot eläinradasta ovat äärettö- 
män vanhat. Egyptiläiset ovat, niinkuin historiallisesti on 
toteen näytetty, ilman vähintäkään epäilystä, tunteneet zodiaa- 
kin jo ammonajoista saakka. Egyptin valtio, ulkonaisen his- 
torian tutkimuksen mukaan on todistettu olevan 8,000 vuo- 
den vanha. Mutta tarvitsihan egyptin kansa tuhansia vuo- 
sia oppiaksensa tuntemaan tuota eläinrataa ja planeettojen 
liikuntoa. Niinpä salaopit sanovatkin että egyptiläisten eläin- 
radan kuvio Denderan temppelin raunioissa on tehty 75,000, 
jopa 80,000 vuotta ajassa takaperin, aikana, jolloin maamme 
pohjois- ja etelä-poolit sekä auringon ja kuun suhteet pla- 
neettoihin olivat aivan toisenlaiset kuin nykyiset.*) 

Aivan mahdotonta olisi ollut, että tuo syvämietteinen 
suomalainen kansa vuoden pitkään ei olisi huomannut min- 
käänlaista muutosta ilmanalassa ja päivien vaihtelussa. He 
näkivät että syksyllä oli päivä paljon lyhyempi kuin kesällä; 
he huomasivat että keväällä, syksyllä, talvella ja kesällä 
tapahtui päivänseisaus; keskitalvella oli päivää tuskin nimek- 
sikään, yö oli ottanut valolta voiton. Toisinaan oli pitkä 
päivä ja sangen lyhyt yö; toisen kerran taas pitkältä piisasi 
yötä ja päivä oli kovin lyhyt, niin että he sanoivatkin: ,toi- 
nen hämärä antaa toiselle kättä”. Nämä kaikki seikat he 
panivat merkille ja samalla huomasivat että kaikki askareet- 
kin vaativat vuodenajan mukaisia toimia ja vuodenaika mää- 
räsi heidän pukunsakin. Näitä he vähitellen oppivat vertaa- 
maan ja nimittivät siis ilmarannan kanssa rinnan kulkevia 
huomioitansa = omintakeisilla, kansallisilla ja paikallisilla nimi- 


*) Katso: Hemliga Läran, jossa sanotaan: kreikkalaisten Zodiaakki 
on paljon nuorempi. Eräs tutkija Volneys teoksessaan Ruins of Empi- 
res on laskenut kreik. zodiaakin ijäksi 16,984 v. Siis v. 1910 on se 
17,104 vuoden ikäinen. 

tyksillään. Kesän lopulla: Rongoteus antoi ruista: s. o. ,nyt 
on rukiinleikkuun aika”. Tämän ajan nimitys on muilla kan- 
soilla Neitsyt. Ja he huomasivat että toinen aika oli kynnön, 
kylvön, heinänteon ja elonkorjuun aika: ne kaikki tapahtui- 
vat luonnollisessa järjestyksessä: ensin esille astui Rongoteus, 
rukiin herra; sitte tuli vuorossaan Pellon Pekka ohran, ja 
Virankannas kauran hallitsia; vaan kun Äkri saapui, silloin 
nauriit, lantut, pavut j. m. s. korjattiin. (Nyt ovat vielä tul- 
leet ,,potkot” lisää, silloin ei niitä suomalaiset vielä tunte- 
neetkaan.) Keväällä, syvänkuun alkupuolella (meidän juhan- 
nuksemme aikoina) ruista kylväessä, kannettiin pellolle iloi- 
sellä sydämellä Ukon vakka” ja kevätkylvöä aljettaessa 
tyhjennettiin Ukon täysinäinen toivon malja; hyvinpä silloin 
juhlittiin: mutta vieläkin suurempi kekkeri oli silloin kuin 
Ukko oli antanut rikkaat lahjansa; rukiin korjattua pidettiin 
, kamppiaiset”. Koko kesän raskaita maantöitä tehneille ihmi- 
sille olikin juhlahetki, tervetullut; juhliminen näyttää m. suo- 
malaisilla olleen ihana tapa, — olkoot vain meidän aikalai- 
semme tälläisilla viattomilla juomilla (jotka samalla ovat sekä 
virkistäviä että raittiita), kuin ohraolut ja emännän itsensä lait- 
tama kellari kalja ovat; ohra- ja mallasolut ei lähestulkoon- 
kaan päihdytä ketään siinä määrässä kuin nykyiset whiskyt 


ja konjakit — mitenkä siinä saattoi esi-isiemme maailman- 
alusta kuulu, hienokäytöksinen ja raitis naisväki — miehistä 
puhumattakaan — humaltua ja häpeällisiä töitä harjottaa? 


Tässä herra piispa puhuu kenties kuulemiansa, mutta ei kos- 
kaan omia näkemiänsä tapahtumia. Jokainen ajattelia heti 
huomaa, että tämä on 
— — — Herra piispa ei näy muistavan pyhän protestanttisen 
kirjansa neuvoa, vaan suuressa taikauskossaan ja obskuran- 
tismossaan poikkeaa innostuksissaan oman kirkkonsa ihanasta 
opista: ,— ei sinun pidä parjaaman lähimmäistäsi — ja kaik- 
kein vähimmän sinulle muukalaista kansaa, jonka jumalia et 
sinä tunne, etkä tunnusta” — — — — Kansaa, jolle muu- 
kalaiset papit ja muut ulkolaiset olivat tuoneet paavillisuuden 
hapatuksen ja sittemmin sen sialle asettivat oman paa- 
vinsa, ei sovi syyttää siitä, että se seurasi omia, ijän- 
ikuisia tapojansa ja piti pyhinä sekä! kunnioitti isiltä saa- 

miansa — käytännöllisiä ja sangen hyviksi havaittuja, lyhyesti 
lausuttuja elämänohjeita, jotka taivas itse heille opetti. — 
»Ajankulun välittämät luonnonhavaannot eivät olleet suom. 
outoja”, sanoo herra Soikkeli tutkimuksessaan , Suom. alla- 
koista ja ajanlaskusta”. Katso Soikkeli, Oma Maa 1 nide. 
Taivaankappaleiden liikkeet ovat olleet suuressa tähtitarhan 
kirjassa aina nähtävinä kaikille havainnontekijöille. Kun 
kuu oli kiertänyt vissit kierroksensa saapui se jälleen van- 
halle kohdallensa takaisin, näin oppivat ihmiset määrittele- 
mään käsite aika-yksikköjä. Auringon kehrä on aika-ajoin 
hyvin korkealla taivaalla: ja taas vähä myöhemmin on se 
loiventunut kaaressaan, mutta nyt se näyttää seisovan aivan 
toisaalla kuin se oli ennen korkeimmille ruvettuansa. Ja 
kun tämä ajan vaihtelun suuri merkki oli lähtenyt piiloon, 
nousi = kuutar = taivahille, lukemattomien =€tähtiseuralaistensa 
kanssa. Tämä kirkas ja laaja tähtitarha näkyi myöskin 
seuraavan ikuista ja jälleen samoihin asentoihin palautuvaa 
kiertokulkuansa. 
Tämän kiertokulun tunsivat m. suomalaiset, sen näem- 

me Kalevan runosta ,,auringon ja kuun tervehdys”: 

, Käy nyt tiesi tervehenä 

Matkasi imantehena! 

Päätä kaari kaunihisti 

Pääse illalla lepohon.” 
Ja mikä oli vieläkin kummempi, oli se seikka, että ihmiset 
huomasivat yhtaikaa näiden tähtitarhan asukkaiden kanssa 
heidän omienkin kotoaskareitensa hommien uudistuvan. Ke- 
vät kylvöineen, kesä kasvuineen, syksy saaliineen, talvi pit- 
kine puhteineen, kaikki kertautuivat melkein samaan aikaan 
kuin = taivaalla kulkevat ,tuletkin”. Näin syntyi ajanlasku. 
Ja suomalaiset panivat näille keksinnöillensä ja taivaan hol- 
vissa tapahtuville vuorovaihteluille ja kaikille tapahtumille 
omintakeiset nimet. Pellervoinen, tuo hieno, kirkas tähtitai- 
vaan pinta, ne kaikki koossa piti; nuo niinhyvin tunnetut 
kuin tuntemattomatkin lukuisat kuut, tähdet, auringot; vuoden- 
ajat, vuorokaudet, kuunvaihteet ja vuodet. *) 


*) Viikkoja ei ollut m. suomalaisilla. Viikko on ajan määräävä 
sana. ,Viivyit viikon” — olit kauvan poissa. 

Ollessani Inkerissä opettajana, tutustuin kolmen ,jftietä- 
jän” kanssa. Kouluasuntoni oli kylmä ja muutoinkin pelkäsin 
»menningäisiä”, siten sain asunnon erään tämmöisen , viisaan” 
luona. Hän oli selvänäköinen ja suuri ilmamuutosten tuntia. 
Iltasilla kävimme usein Otavaa oppimassa, ilmanrantoja kur- 
kistamassa ja ,Pellevyötä” tähystämässä. Kuun vaiheista ja 
muodosta osasi ,tietäjä” päättää milloin kulloinkin joko hyvät 
tai huonot säät olivat tulossa. ,Nyt se kuu kehrää rospuut- 
toja”, puheli tietäjä toisinaan, eikä hän juuri koskaan ereh- 
tynytkään, sillä parin kolmen päivän perästä olikin huono sää. 
Toisinaan riippui kuu sakaroillaan”; toisinaan oli se ,ylä- 
kaposissaan”, toisinaan taas ,alakaposissaan”, s. t. s. siitä 
näkyi ainoastaan kapea särmä; joskus se kehräsi, milloin 
taas muuten irvisteli. Otava oli , kana”, joka kulki ,poikais- 
tensa”? edellä. Se oli semmoisten ajanvaihtelujen merkki, 
jota eivät muut taivaan kappaleet osanneet näyttää. Se oli 
tämän ilmapuntarini , suuri taivaallinen kello, joka ei koskaan 
petä”. — ,Nyt se kurkistaa päin suvehen, nyt se laukkaa 
päin pohjoiseen”, tuumaili toisinaan ilmapuntari. ,Nyt sen 
poikaset välkkyvät; tuulet ovat tulon tuoksinassa”, sanoi 
hän, kuin Otavan tähdet kirkkaasti, ikäänkuin säihkyen lei- 
musivat. Minä, joka olin ,oikeauskoinen” kirkkoon kuuluva 
opettaja, toisin sanoen — taikauskoinen tyhmyri, — nauroin 
viisaudessani näille haaveiluille. Monasti olen katunut tuota 
typerää lyhytjärkisyyttäni. Miksi en ottanut selvää näistä 
, taloista”, jotka melkein aina näyttäytyivät tosiksi? Se oli 
tyhmää hullunviisauttani, että näille ,tietäjille” nauroin ja 
heitä ylenkatsoin, sekä heidän tietojansa pidin ,pahan juo- 
nina”, Pellevyö oli koko tähtitaivaan ,ilman rannan” osot- 
taja ja koossapitäjä. Se oli toisinaan ,lämpsässä”. Mitä se 
on olla ,ämpsässä” (sämpsässä?) Suuressa taikauskossani 
ja lyhytjärkisyydessäni en näistä silloin ottanut selvää, ja 
nyt tätä suuresti ihmettelen, miksi silloin näin maailman aivan 
toisten silmälasien läpi, kuin nyt, opittuani tuntemaan sala- 
oppeja? 

Pellervoinen, eikö se ole suomalaisten eläinradan 
yhteinen = nimitys? Pellervyö, peller on jotakin hienon 
hienoa, läpinäkyvää (vert. engl. pelucle — läpinäkyvä 

iho; pellerini — puolikaaren muodostava päällyspuku) — 
ja totisesti, jos mikä on hienoa ja läpikuultavaa, niin se on 
juuri tuo ihmisajatuksessa eleilevä eläinrata! 


Sana Pellervoinen on kokoonpantu kahdestatoista kir- 
jaimesta; neljä on siinä sanassa tavua ja jokaisessa tavussa 
kolme kirjainta. Olisiko tämä sattuman leikkiä, tai kätkivätkö 
m. suomalaiset siihen jotakin suurempaa salattua asiata? Kak- 
sitoista kirjainta merkitsevät vuoden kahtatoista kuukautta, 
mutta kun kuu kiertää maamme ympäri kolmetoista kertaa 
auringonvuodessa, niin Sämpsä') kuvailee tuota ylimääräistä, 
kolmattatoista kuukautta. M. suomalaiset laskivat aikansa 
kuun kulun mukaan. Kuun vaihteet muodostavat seitsemän 
vuorokautta, joten siis yksi kuukaus tekee yhteensä 28 päi- 
vää. Kuu”) kuitenkin tarvitsee 29 1/2 vuorokautta kierrok- 
seensa maan ympäri; liikapäivät ovat Sämpsä-päivät eli 13:s 
kuukausi. Sämpsä ja Pellervoinen: kaksi sanaa, merkitsevät 
myöskin = eläinradan huoneiden kahdenlaista, vaikuttavaa ja 
vastaanottavaa prinsiippiä. Ne ovat kaksi kunkin eläinradan 
huoneen kuningasta ,,ne 24 vanhinta” (Ilm. kirja 4: 4.) yksi 
puoli kuvailee valoa, tietoa, tuntemusta, toinen puoli pimeyttä 
siis vastakkaisuutta ne kuvailevat. ,Sämpsä Pellervoinen” 
asustaa suuressa taivaan avaruuden pellossa eli meressä. — 


1) Jaakobin 12 poikaa ja yksi tytär Dinah — Jeesuksen 12 opetus- 
lasta Mestari itse kolmastoista. 


% Kuu on semmoinen taivaankappale, jolta puuttuu omaa valoa, 
sitä valaisee aurinko. Se kiertää jotakin planeettaa, ja sen muassa 
aurinkoa. Maallamme on nykyään yksi kuu, Marssilla 2, Jupiterilla 4, 
Saturnuksella 8, Uranuksella 4 ja Neptunuksella 1 meille tuntematon 
kuu. Maamme kuu näyttää meille aina saman puolen. Sen kiertoaika 
maamme = ympäri muodostaa maisen kuukauden. Erotetaan neljänlaatui- 
sia kuukausia: 1) synoodinen kuukaus, aika yhdestä uudesta kuusta toi- 
seen, joka on 29 vuorokautta 12 tuntia 44 min. 3 sek. 2) auringon kuu- 
kaus !/j> osa vuodesta — 30 vuorokautta, 10 tuntia, 29 min. 4 sek; ja 
3) almanakka eli kalenteri kuukaus, 30/31 vuorok. helmikuussa 28/29 
vuorokautta. 4) Tavalliseen porvarilliseen kuukauteen lasketaaan tasa- 
luvussa 30 vuorokautta. 


Kuun pimennys tapahtuu silloin kuin maa on suorassa viivassa 


auringon ja kuun kanssa, siis täysikuun aikana. Kuun pimennys ker- 
tautuu aina 18 vuoden ja 10/11 päivän kuluttua. 

, Sämpsän kuvaillaan asuvan merensaarella”, sanoo prof. Krohn 
useinmainitussa tutkimuksessaan ,ja makaavan jyvälaivassa 
tai = ajelevan =kirjavassa korjassa oma emo puolisona 
rinnallaan”. 

Niinpä kyllä. Se on totinen tosi. 


Sämpsä Pellervoinen asustaa todellakin ,merensaarella” 
s. t. s. ihmisten tietoisuuden valtakunnassa. Ajattelematon 
ihminen ei eläinrataa käsitä, mutta muutamissa salakouluissa 
on sen tunteminen tärkeä seikka. Pellervoinen makaa kesällä 
todellakin jyvälaivassa ja sekä kesät että talvet lakkaamatta 
ajelee se kiiluvassa korjassaan tähtien keskellä. Symbooli 
on niin selvä ja paljo puhuvainen kuin ajatella saattaa. ,,Oma 
emo puolisona rinnallaan”, on käsite, joka löytyy kaikilla 
vanhan ajan kansoilla. Siinä piilee suuri mysteerio, joka 
kyllä jokaiselle ajattelialle itsestään selvenee. Isis on samalla 
Osiriksen äiti ja puoliso; Pohjolan kave-eukko on samalla 
kave ukon äiti ja puoliso; vieläpä hän on pohjan ihana neito 
sekä uljas poika että itse ukkokin. Tämä käsite oli selvä 
kaikille vanhan ajan kansoille; sen selvittää se seikka, ettei 
positiivista ja negatiivista voimaa voi kukaan koskaan toises- 
tansa erottaa; ota yksi pois ja toinen on tehoton; hävitä yksi, 
niin ei tarvita toistakaan. 

Tarkastellessamme A. muistiinpanoa hiukan lähemmin, 
heti huomaamme että epäjumalat ovat kahdenlaiset: muuta- 
mat, esim. Ukko (äikene, ukkonen) ja hänen puolisonsa Rauni 
hallitsivat taivaan salamoita (ei ainoastaan näkyväisen, fyy- 
sillisen salaman ilmennystä, mutta juuri ,taivaan” näkymät- 
tömän maailman eli henkisen tason monenlaisia salamoita): 
Ainemoinen, (Väinämöinen) oli lauluseppä, Ikurunoja eli luova, 
kehittävä voima, mahti eli n. k. muut kansat sitä kutsuivat 
Logos. Turisas, sotajumala; Tonttu huoneenmenojen näky- 
mätön kaitsija, toisin sanoen ,karmanlaki”. Ilmarinen järjen, 
, ilman” vahti; Kapeet ja Rahkoi kuun henkiolennot eli ne 
ajatellut mahtavat voimat, jotka esiintyvät maanpallolla juuri 
kuun vaikutuksesta: siis me huomaamme että nämä esittä- 
vät henkimaailmassa = ajateltuja toimintoja; toiset viittaavat 
suorastaan aineelliseen toimeentuloon, siis kuvailevat fyysil- 
lisiä voimia. Muutamat ovat ilmenneitä, seurauksiltaan näh- 

täviä ,,maahenkiä”: esim. Rongoteus, ') Pellon pekka, Äkri, 
Köndös, y. m. Ne suorastaan viittaavat eläinradan eri huo- 
neiden eli merkkien aikoihin ja mikä työ kunkin merkin ai- 
kana toimitettiin. Nimet suorasti viittaavat kuhunkin koto- 
askareeseen, kylvöön, kyntöön, metsästykseen, ojankaivuuseen, 
eläintenhoitoon j. n. e. Ylempänä mainitut viittaavat suora- 
naisetti planeettoihin. Tämä väite vaatii paljon suurempaa 
ja huolellisempaa tutkimusta kuin tässä olen voinut esittää. 
Tämä onkin ainoastaan tienraivaamista tuleville tutkijoille. 
Ottakaamme — seuraava esimerkki: Turisas — sodanjumala: 
muilla kansoilla on sen nimenä planeetta Mars, joka ku- 
vaili näkymätöntä, henkistä kehittävää ja hävittävää voimaa, 
semmoista, joka oli huomattavissa ainoastaan seurauksiltaan; 
s. o. Mars (Turisas) on näkymättömän ,henkisen sodan” eli 
kaikenkaltaisen kehityksen tuloksen (eikä ainoastaan fyysilli- 
sen) mainen symbooli”) eli vertauskuva; se on koko luoma- 
kunnassa — vaikuttava voima, tehoisa ylimmästä auringosta 
mitättömimpään tomuhiukkaseen asti. Kehityskulku on sota, 
joka tapahtuu kaikilla tasoilla; alinomaa, lakkaamatta kestää 


Y Tutkia selvittää sanan Rongoteus näin: ,Rongoteus, joka ,ruista 
antoi”, on kenties sama kuin loitsuissa ilmaantuva Rukotivo ja mahdol- 
lisesti germanilainen laina (skand. rugr ruis, tivar jumalat)” — Olkoon 
vaan. Mutta Rukotivo-sanan voi johtaa venäjänkielisestäkin: ruka käsi 
ja divo ihme. Tässä se siis olisi samakäsitteinen kuin kädellä tehty ihme, 
siis hypnoositila. Tiedämme että hypnoottiseen uneen, eli transsiin nuku- 
tetaan keskiö ainoastaan ajatuksella ja kädenliikkeillä. Ja samaa tekee 
myös loitsija; hän nukuttaa uneen parannettavan henkilön ja tekee hänet 
terveeksi, = suggestioonin (mieleenistuttamisen) avulla. Tämä on monis- 
tellen koettu ja todistettu seikka; ei siis siinä pitäisi olla mitään epäi- 
lemistä, että m. suomalaiset kansat tunsivat hyvinkin hyvästi hypnoosi- 
tilan ja hypnotismon. Manalassa ja tuonelassa käynti ei ole mitään 
muuta, kuin tämmöiseen ekstaattiseen tilaan joutunut, syvässä transsissa 
oleva ihminen. Myös meditatsioonissa joutuu ihminen tämmöiseen tilaan. 
Sen olen monesti saanut kokea: — puhun siis kokemuksestani, enkä 
muiden puheita. 


y Symböl, lat. Symbolon, kreik. vertauskuva; jonkun käsitteen 
havaannollinen, näkyväinen merkki. Symbölum apostolicum — > ( apostoo- 
linen uskontunnustus. Symboliikka jonkun kirkon tai uskonnon tutkimus 
ja selvitys; erittäinkin opinkappaleiden tulkinta. Symbooliset kirjat ovat 
jonkun uskonnollisen lahkon tunnuskirjat. 

tätä ijäistä taistelua. Sitä tahtoivat tn. suom. selväksi, ha- 
vaannolliseksi tehdä sanalla Turisas, joka on sodan hengen 
fyysillinen puku. 


Tässä Agricolan muistiinpanossa piilee siis m. suom. 
käsitys, ei ainoastaan eläinradan huoneista, vaan vieläpä siitä 
vastaisuudessa tutkiat löytävät itse planeettainkin suomalai- 
set nimitykset ja niiden kaikkien henkiset merkitykset, aivan 
sellaisina, kuin ne ovat muillakin vanhoilla kansoilla. 

JÄkri, Kekri, Köndös, Rauni, Ukko, Yrkö, Nyrkes, Hit- 
tuanin”, y. m. ovat m. suomalaisten omintakeiset, alkuperäi- 
set, yhäti uudistuvain aikakausien ,ilman rannoilla? huomat- 
tavien tosiseikkojen ja heidän havaintojensa tuloksien nimi- 
tykset: yhtähyvät ja paremmatkin nimitykset kuin nuo muu- 
kalaiset Oinaat, Härät, Jupiterit, Venukset ja muut senkaltaiset. 

Se ihminen on totisesti sokea, joka ei näitä asioita näe; 
kukin —,,epäjumala” puhuu omalla kielellään suomalaisille 
lyhyesti ja selvästi; se tahtoo itsekunkin mieleen painaa: nyt 
on kynnön, kylvön aika; nyt on elonkorjuun, leikkuun aika; 
nyt on metsästyksen aika; nyt on juhlimisen, sinulle kovasti 
raskasta työtä tehnyt ihmislapsi, sinulle nyt on levon- 
aika! — Nyt juhlitaan! 

Agricolan muistiinpanot todistavat sen tosiseikan, että 
m. suomalaisten vuosi oli jaettu eri-aikoihin, ja kunakin aikana 
kaikki työt toimitettiin säntillisesti ja suurimmassa järjestyk- 
sessä. Että jokainen muistaisi työnajan-, jaon ja järjestyksen, 
annettiin lyhyt ohje, joka imeytyi tyhmimmänkin aivoihin: 
,Köndös —, niin se huhtat ja pellot teki”, tehkäämme mekin 
niin. ,,Liekkiö ruohot, juuret ja puut hallitsi ja sen kaltaiset 
muut” on mitä suurin viisaus, sillä ,Liekkiö? — on kaiken 
alku-tuli, vaan ei se tämmöisenä ilmesty muilla tasoilla, kuin 
meillä fyysillisellä. Liekkiön loisto on kaiken elon elämä.*) 
Ja näin huomaamme että m. suomalaisten almanakka, vaikka 
sitä ei ollut painettuna mihinkään kirjaan oli elävä tieto luon- 
nosta ja henkimaailmasta; tämä tieto asusti eloisana jokaisen 
muistissa ja päässä, sensijaan kuin nykyiset painetut kalen- 
terit ovat kuolleina tietoina ihmisten seinillä ja taskuissa. 


*) Katso Bag. Gita 7 kesk. 9 värsy. 

Nämä muistiinpanot ovat myöskin todistus siitä, että 
ilman rannat”, eläinrata — olkoon sen nimityksenä mikä 
olikin — ja sen tiedemiehet tulevat tunnustamaan aikanansa 
että se oli ,Sämpsä Pellervoinen”, — kaikkine huoneineen 
oli m. suomalaisten vanha tuttu ja hyvä ystävä sekä neuvon- 
antaja. Eri kysymys on sitten miltä kansalta, — (onko se 
välttämätöntä?) — he sen olivat lainanneet. Se on todistus 
siitäkin, että planeettamaailma ja niillä kuvattu kosmillinen 
toiminta eli suomalaisille jokapäiväinen tutkimuksen esine. 

Nimitys , suomalaisten pakanalliset jumalat” on kaikkea 
perustusta vailla. Se asia vaatii paljon syvällisempää tutki- 
musta kuin sen, mikä sen osaksi nykyisin tulee. Jopa olisi 
aika että yliopistomme valistusta kaipaava nuoriso pääsisi oppi- 
maan itse runon henkeä ja lakkaisi akanoiden puimisesta. 

Jonkun vuosituhannen kuluttua saisivat silloiset kansat 
meistä, kultuurikansaan kuuluvista nykyajan ihmisistä, sanoa: 
, Silloiset suomalaiset palvelivat oinaita ja härkiä; meidän 
museoissamme löytyy säilytettyinä muutamia heidän allakko- 
jansa ja niissä löytyy kuvia noista ihmeotuksista, joita suo- 
malaiset eivät ainoastaan palvelleet — mutta voi kauheus! 
— he söivät ne sukupuuttoon. M. m. oli heillä eräs kauhis- 
tava epäjumala: se oli jaloistaan yhteen kasvettunut hirviö, 
jolla oli siipi kussakin korvassa. Se lenteli kylissä, kaupun- 
geissa, maalla, kedolla ja metsissä. Viimeiseltä tuo hirviö, 
peljäten että suomalaiset olisivat sen tuhonneet, nieli toinen 
toisensa niin tarkkaan, ettei untuvaakaan siitä jälelle jäänyt! 
Meille säilynyt kuva siitä kuvailee kahta tulitolppaa, jotka sei- 
soivat vesikatoksen suojassa, kääntipä ne mihin päin tahansa 
joko ylös tai alas, niin vesi ei jaksanut näitä tulitolppia sam- 
muttaa! Tätä epäjumalaa suomalaiset kutsuivat kaksoiset 
ja merkitsivät sen kuviolla II.” 

Samanlainen kuvaus on meillä m. suomalaisten ,paka- 
nallisista jumalista, ja pimitetystä kansaraukasta, joka tunsi 
ja ymmärsi henkimaailman paremmin kuin yksikään meidän 
teologian tohtoreistamme! 

Eräs toinen tutkija*) sanoo kaikista Suomen sukuun 
kuuluvista kansoista näin: 


*) Ojansuu, H. Suomen suvun esihistoria. (Oma Maa. I nide siv. 271). 

»Uskonto (suom. suk. kansoilla) on epäilemättä ollut 
vainaajien henkien (haamujen) pelkoa ja palvelusta. Koljo 
tavataan pahan haltijan nimenä koko kielikunnassa”. 

Kyllä tuo epäilemättä poistuu, kunhan vaan tutkijat 
salaisten oppien valossa oppivat näkemään mitä sana Koljo 
oikeastaan on, silloin he myöskin näkevät että pahalla hal- 
tijalla on myöskin hänen vastakohtansa ,hyvä haltija? — ja 
samalla kuin tämä hyvä haltija on tunnustettu, haihtuu itses- 
tänsä tuokin makean viinin huumaava haju ja sen luoma 
luulottelu haamujen kumartamisesta. 

Ja kaikki nämä seikat selviävät silloinkun ruvetaan Ka- 
levalaa, Kanteletarta, Solmusanoja, Loitsuja ja Sananlaskuja, 
sanalla sanoen kaikkea muinoistietoisuutta tutkimaan vertai- 
levien pyhien kirjojen ja niitä valaisevien salaoppien avulla. 
Kyllä vielä tulee se aika, jolloin tähtihuoneiden merkit saa- 
vat jälleen omat kansalliset nimityksensä, ja ne tulevat Suo- 
messamme uudelleen käytäntöön; silloin muukalaiset skor- 
pioonit ja leijonat visertäen tiehensä lentävät! 

Tällä tahdon ainoastaan viitata siihen seikkaan, että 
vainaajain-palvelus m. suomalaisten keskuudessa ei ole lähes- 
tulkoonkaan todistettu seikka; siis tämä väärinkäsitys olisi 
pikemmittäin oppikirjoista, todistamattomana poistettava: yhtä- 
vähän he vainaajainhenkiä palvelivat kuin muin. egyptiläiset- 
kään. Aina meidän päiviimme saakka ovat oppineet sangen 
itsepäisesti = luulotelleet, että esim. vanhojen egyptiläisten 
uskonto olisi ollut monijumalisuutta eli polyteismoal). Erit- 
täinkin kristinkirkon apolegetit, ?) sekä niiden mukaiset pu- 
hujat ovat vakuuttaneet, että se olisi ollut fetishien palve- 
lusta, taikka että Egyptin jumalia olivat koirat, kissat, ibis- 
linnut, krokodiilit ja eläintenpäillä varustetut kuvapatsaat. 
Tämä ei ole tapahtunut ilkeydestä, mutta juuri salaisten op- 
pien antaman valon puutteesta ja suuren, symboolisen opin 
vertauskuvien alle kätketyn ajatuksen tuntemattomuudesta; 
se on: juuri semmoisen totuuden löytämisestä, joka koski 


1) Polyteisti, (kreik.) joka uskoo moneen jumalaan; vastakohta 
monoteisti, joka uskoo yhteen jumalaan. 

2) Apologi (kreik.) puolustus. Apologetiikka oppi kristinkirkon 
totuuksien puolustamisesta. 

Egyptin pyhiä ja pyhinä pitämiä vertauskuvia ja koko us- 
konnon luonnetta. Tämä selvittää myöskin minkätähden m. 
suomalaisten vertauskuviin kätketty ihana maailmankatsomus 
käsitetään väärin ja luulotteluja esitetään sulana totuutena. 


Viimeisen kahden vuosisadan löydöt ja tutkimukset Egyp- 
tissä, ovat kumminkin jokaisen puolueettoman totuuden etsi- 
jän silmissä uudelleen kirkastaneet tämän vanhan maan alku- 
peräisen uskonnon ja antaneet sille sen korkean ja kunnian- 
arvoisen aseman, joka sille oikeuden mukaan tulee; hieroglyy- 
fien tutkiat ja tuntiat ovat vahvistaneet sen totuuden, että 
vanhan Epyptin (ennen Menesin aikoja*) uskonto oli mono- 
teistinen, siitä ei enään ole minkäänlaista epäilyksen varjoa- 
kaan olemassa, vaikka meidän oppikirjamme kauttaaltaan vielä 
vakuuttavat päinvastoin. 


Kairossa, Bulakin museossa tallennetaan erästä papyros- 
käärettä. Siinä on Amman Ra”'alle omistettu seuraava hymni: 


,,Se Ainoa Ainoaolo ilman vertaista? — ja tämä oli se 
Ainoa Jumala, jota vanhan Egyptin kansa palveli, ainakin ne 
ihmiset, jotka olivat saavuttaneet joko yhden tai useamman 
vihkimysasteen. 

Ja eikö Kalevalan ,Kaikkivalta” ole juuri tämä sama 
,Ainoa Ainoa?” Jos eivät m. suomalaiset sitä tunteneet, 
miksi se niin sitkeästi on säilynyt meidän päiviimme asti kan- 
san muistissa? — 

Nouse jo Antero Vipuinen tuhatvuotisesta haudastasi! — 


*) Suomennan tähän eräästä venäjänkielisestä tutkimuksesta, nimeltä: 
», Vanhan Egyptin uskonto” seuraavan selvityksen: 

»Menes on Egyptin vanhin faarao, jonka historia tuntee ja tunnus- 
taa. (Katso D:r Georg Weber. Allmän Verldshistoria, siv. 29) Tämä 
faarao — yhdisti Egyptin läänit yhdeksi, kaksiosaiseksi valtakunnaksi, 
nimellä Ylä- ja Ala-Egypti. Menestä on kauan aikaa pidetty ainoastaan 
legendaarisena henkilönä, mutta nyt on historia hänet, sekä hänen val- 
loituksensa ja työnsä täydellisesti tunnustanut. Hänen haudallansa ovat 
seisseet tuhannet matkustajat. Nykyisin on tarkasti määritelty että hän 
hallitsi Egyptissä v. 5000 e. K. Menesin jälkeen tunnustaa historia 31 
hallitsiasukua. V. 300 e. K. valloitti Aleksander Suuri Egyptin. Hänen 
sotapäällikkönsä Ptolemaeus perusti sinne kreikkalaisen dynastian, joka 
oli järjestyksessä 23:des. Ptolemaioin suku sammui Kleopatran kanssa, 
jolloin Egypti joutui Rooman vallan alaiseksi. 

Mitä koskee m. suomalaisten kuunpalvelusta, johtuu 
tutkia kummanlaiseen tulokseen. Hän selvittää: , Agricolan 
säkeet: ,Rahkoi kuun mustaksi jakoi” ja ”kapeet myös heiltä 
kuun söit”, eivät todista kuunpalvelemista”; — tästä johtuu 
ajattelia kysymään: miksi ne eivät todista kuunpalvelusta — 
koskapa ruoan vainaajan kanssa hautaan paneminen, on muka 
niin selväpiirteinen todistus m. suomalaisten vainaajainpalve- 
luksesta? — 

Tähän parhaiten vastannee kysymysmerkki. 

Samaten kuin valtionkirkko ja juutalaiset tänäkin päivänä 
kun on, kumartavat ja palvelevat Jehovaa, joka on vanho- 
jen kuunhenki eli jumala, (Rahkoi), samoin m. suomalaisetkin 
ulkonaisesti s. o. ne, jotka eivät olleet salaisuuksissa vihityt, 
lienevät panneet kuulle paljon suuremman arvon kuin mil- 
lekään — vainaajainpalvelukselle. | Auringonpalveluksesta — todis- 
takoon Kalevala itse seuraavassa luennossa. 

Rahkoi, ([-0—A) kuun henkiolento ,kuun mustaksi 
jakoi”, s. o. erotti valkean pimeydestä, totuuden tiedon val- 
heellisesta  haaveilusta. Koska tietämättömyyden valkeuskin 
on pimeyttä, niin tällä lauseella kuvaillaan vasemman puolen 
eli mustan magian tietä. Musta magia ilmestyy ihmisessä 
vallan, maineen, kunnian ja kaiken katoavaisen himossa ja 
haalimisessa. Tyydyttääkseen tätä himoansa ihminen uhraa 
sille korkeamman minuutensa, s. o. hän toimii vastoin parem- 


Siis historia osottaa 7000 vuotta ajassa takaperin Menesin hallin- 
neen Egyptiäj mutta ennen Menesiä väikkyvät vastahamme ennenhisto- 
riallis-aikuiset kuningasten himmeät, suurenmoiset kuvat, jotka katoavat 
syvimpään menneisyyteen. Historia tunnustaa nyt että ennen Menesiä 
on Egyptiä hallinnut 10 hallitsiasukua. Nämä dynastiiat ovat historian 
määrittelyn mukaan kestäneet ainakin 1000 vuotta ja siihen aikaan oli 
Egyptissä jo suurenmoinen sivistys vallalla. 

Vaan nämä historian 8000 vuotta eivät vielä ole Egyptin alkuaikaa. 
Sen pyhät kirjat ja aikakaudelliset tutkimukset osottavat vieläkin var- 
haisempaan aikaan. 

Historioitsiat ovat tulleet siihen johtopäätökseen, että 8000 vuotta 
sitten eräs kansa saapui Egyptiin Punaisen Meren rannoilta, siis tuhatta 
vuotta ennen Menesin aikoja. Mutta silloin kun nämä ihmiset tulivat 
Egyptiin, asusti siellä jo vanhemman raasin ihmisiä. Tämäkään raasi 
ei ollut mikään raakalaiskansa, vaan silläkin oli uskonnolliset vertaus- 
kuvat ja taiteellisesti rakennetut temppelit. 

paa tietoansa, käyttäen ulkonaisesti mitä suurinta rakkauden 
muotoa niinhyvin puheissa kuin töissä. Tämän avulla hän 
luonnollisesti pääsee pikemmin päämaaliinsa, sillä jos hän ei 
olisi liukaskielinen- ja -mielinen, ei hänellä olisi ystäviä, ja 
ilman niitä ei hän pääsisi, eikä saavuttaisi toivomiansa tyy- 
dytyksiä. Selvänäköiset kumminkin hänen aurastansa voivat 
lukea, mihin tuo musta maagi tähtää; vähemmin kokeneet ja 
henkimaailman — salaisuuksiin perehtymättömät sielut kylläkin 
seuraavat tuota johtajaansa jonkun ajan, mutta mitä enem- 
män he oppivat tuntemaan tuota näkymätöntä maailmaa, sen 
selvemmin he alkavat tajuta minkä hengen? johdatuksen alai- 
siksi he ovat vaarassa joutua. Tämmöinen musta maagi 
kulkee alinta polkua, sanoo Bhagavad-Gita. 


Lemminkäinen kuvaa Kalevalassa tämmöisen mustan 
maagikon kohtaloa. Lemminkäinen on suuren adeptin vertaus- 
kuva; mutta semmoinen juuri saattaa helposti joutua mus- 
taksi maagiksi: aikanansa tulen lähemmin tätä asiata selvit- 
tämään. 

Koko Atlantiksen mannermaa hävisi juuri näiden ,mus- 
tien?” suuren vaikutuksen tähden. Nykyisessä polvikunnassa 
ei ole suuria adepteja, eikä siis myöskään mustia, eikä har- 
maitakaan maageja. Niitä tavataan aniharvassa. Entisaikaan 
ne olivat ihan tavallinen, jokapäiväinen ilmiö. Vanha testa- 
mentti kauttaaltaan on vertauskuvallista esittelyä oikean ja 
väärän, eli vasemman tien, mustan, ja oikean tien, valkoi- 
sen magian välisestä taistelusta. Patriarkat, tuomarit, pro- 
feetat taistelivat valkoisen magian, jumalallisen viisauden, papit 
ja leviitat mustan magian, itsekkäisyyden puolesta. 

Koska mainen aurinko oli vanhoilla henkisen auringon 
symbooli ja kuu kuvaili ainetta, niin tässä Rahkoi, m. suo- 
malaisten kuun, siis aineen henki kuvailee sitä henkistä pime- 
yttä, jota kaikki vanhat kansat nimittävät ,,vasemman puolen 
tieksi” ja kaikkein ,alhaisimmaksi” poluksi. — 

Mitä tutkia teoksensa loppupuoliskolla otaksuu, paljon 
merkitsevästi sanoessaan: 

» Taivaan korkeudet eivät näy pakanallisissa esi-isis- 
sämme herättäneen ajatusta juumaludesta? — on niin suh- 
teetonta, ettei se ansaitse ainoatakaan = selvittävää €sa- 

naa. Korkeintaan — surullisen hymyilyn, tai paljon puhu- 
vaisen — vaitiolon. = ,Manalaisiin — liittyy heidän = alkuperäi- 
nen käsityksensä henkiolennoista —”, selvittää tutkia tulok- 
sensa loppupontena. Entä manalaisten vastakohta? Eivätkö 
m. suomalaiset sitä tunteneet: eikö se ole juuri tuo Kaikki- 
valta, ainoa Tosiolevainen, alkamaton ja loppumaton? Ja 
sen itse runot lukemattomissa paikoissa todistavat ja ilmen- 
tävät. 

Kummallista, etteivät tiedemiehet näe tuota ihmeellistä 
Valoa runokokoelmassamme. 


Tutkimuksen viimeinen lause on mitä suurin surkeus: 
mutta koska se on jo ennen syntymistään sangen hölliin 
kapaloihin kääritty — ei se ansaitse mainitsemistakaan. 

Ja totisesti olisi jo aika että Kalevalaamme ruvettaisiin 
tutkimaan okkulttisen filosofian valossa; niinkauan kuin tiede- 
miehet tekevät johtopäätöksiään ainoastaan ulkopintaa, kuorta 
tutkimalla, eivät he pääse tuon pitemmälle, vaan ovat pakotetut 
kansalle ja oppilailleen tarjoomaan paljaita otaksumia. Henkisen 
totuuden löytää se tutkia, joka pyrkii syventymään luonnon 
ominaisuuksien kautta itse henkeen ja silloin kuin hän alkaa 
tajuta olentojen henkisen kehityskulun, näkee hän fyysilliset 
oliot harhakuviksi. — 

Yleisö, joka suuressa tietämättömyydessään sokeasti hy- 
väksyy kaiken, joka auktoriteettien suusta lähtee, luulee ole- 
vansa oikeutettu pitämään tiedemiesten jokaisen lausunnon 
todistettuna tosiseikkanajy — tämä sama yleisö saa oppia 
ylenkatseellisesti  kohauttamaan = olkapäitänsä kaikelle, mikä 
johtaa alkuperänsä ,pakanallisista” lähteistä. Mutta nuo ,paka- 
nat” tiesivät enemmän henkimaailmasta kuin me, ja paljon on 
meillä heiltä opittavaa; niinkauan kuin me ylenkatseellisesti 
halveksimme —salakoulujen tarjoamia oppeja, niinkauan me 
myöskin lajittelemme ainoastaan olkia ja ruumenia — itse henki 
on ja pysyy meille salaisena mysteeriona. 

»A?sinus ad lyram” — aasi soittimessa, — sanonevat näistä 
tutkimuksieni tuloksista tiedemiehet. Mutta mikä estää itse 
tiedemiehiä salaoppien tarjoamaa soitinta virittämästä? 

Jos he vaan koettaisivat virittää tätä suurenmoista kan- 
nelta, niin he kaikki yhdellä suulla tunnustaisivat: 


65 


, Pakanallisia jumalia ei ole, eikä voi olla!” 

Nimi: ,pakanalliset jumalat” osottaa vaan sitä tosiasiata 
ettei näitä pakanallisia” voimia ole kylliksi tutkittu, eikä nyky- 
ajan kansa niitä tunne. 

Kun opimme nuo voimat tuntemaan yhtähyvin kuin esi- 
isämme ne tunsivat, silloin ne eivät enään ole meille ,tunte- 
mattomat”, vaan meissä elävät ja tehoisasti vaikuttavat voimat. 
ja ne samat voimat vaikuttavat koko universumissa, sillä 

, niinkuin ylhäällä, samoin alhaallakin”. 


Teosoofia ei lähestulkoonkaan ole sitä, mitä herra K. 
af Geijerstam teoksessansa: Den afslöjade Isis, ilmoille tuopi. 
Hänen — kirjansa on henkilökohtainen pamfletti. Jokainen 
ajattelia huomaa heti, ettei kukaan ihminen, olkoon hän 
kuinka hurskas, tai kuinka syntinen tahansa ole teosofia, eli 
jumalallinen viisaus. Aivankuin joku paavi tai pappi ei ole 
itse kristin uskonto. Tämä teos on näinä päivinä ilmestynyt 
suomennettuna kirjakauppoihin, nimeltä ,Paljastettu teosofia”, 
ikäänkuin joku meikäläisistä Sitä voisi paljastaa. Se, joka 
jumalallisen viisauden paljastaa, on itse jumaluus. Tästä 
kaikesta annan tulevissa vihkosissa selvät perät. 

Jumalallinen Viisaus ei ole tämä tahi tuo henkilö, tämä 
tahi tuo uskonto tai uskonlahko, vaan se on itse jumalallisen 
elämän eläminen. 


LOPPULAUSE. 


Koska tässä teoksessa ei ole mitään uutta oppia, vaan kaikki on 
ijanikuista vanhaa, niin luonnollisesti olen laveoihin, moni vuotisiin tut- 
kimuksiini käyttänyt ja tulen käyttämään A4RETTÖMÄN paljon ja laa- 
joja lähteitä. Missä ikinä vaan kultajyväsen löydän, sen heti siitä nou- 
kin. Salaopit ovat sangen monipuoliset ja laajat; totuudenetsiän ei siis 
tarvitse pimeässä hapuroida: niinpä olen etusijassa käyttänyt kaikki 
mitä olen käsiini saanut. Oppaanani on myöskin ollut laaja teosofi- 

nen kirjallisuus. Olen tutkinut sekä puoltavat että vastustavat eri kir- 
jailijain teokset. Niitä on runsas joukko saksan, ruotsin, norjan, eng- 
lannin, tanskan ja venäjänkielisiä teoksia. Ei mitään ole kirjasessani, 
jota jo ei muissa teoksissa löytyisi. Olisinhan muuten koko salaismes- 
tari, jos kaikki tietäisin. En ole mitään keksinyt; ainoastaan verran- 
nut salaoppeja toisiinsa ja koettanut niitä sovitella m. suomalaisten 
maailmankatsomukseen. Miten siinä olen onnistunut, sen arvostelkoon 
asian tunteva yleisö. 


Muutamia — lähteitä, joista olen ammentanut, mainitsen € tässä: 
Aug. Ahlgvist, Kalevalan karjalaisuus 1887. Aug. Bebel, Kvinnan 
1903. H. P. B. Den hemliga läran. 1898. Dante, Gudomliga komedi. 
1902. O. Donner, Hind. rel. jämförd med finnarnas. K. af Geijerstam, 
Den afslöjade Isis. 1897. Efterät. D. A. Harnack, Dogmengeschichte 
1893. Rafael Hertzberg, Finlands kulturhistoria. 1889. Herm. Hofberg, 
Gamla minnen. 1868. Franz Hartman, Magi svart och hvitt. 1889. Allan 
Kardec, Aandernas bog. 1893. Kalevalan selityksiä. Lenström, Dogm- 
historien. 1843. Marie, Tidehvarfvens mysterier. Litterära Soirber. 1849. 
Rabbini Klein, Shem-ha-mephorash. Nizida, Astralljuset. Orth, Kale- 
vala. 1909. Oma Maa. Oskar Jaeger, Ortodoksien som kristendommens 
fiende. 1903. Petiscus, Olympen. Sandhetssögeren. Art. Shopenhauer, 
Lutschi svjeta evo filosofii. 1886. A. F. Tigerstedt, Geologin 1893. 
Georg Weber, Allmän historia 1886 ja paljon muita. 


K aikille Totuuden etsijöille suositellaan äskettäin pai- 
nosta ilmestynyttä, vihkosta: 


Kalevalan sisäinen perintö, 


Salaoppien valossa. Selv. Martti Humu. 


Aikomus on toimittaa nämä luennot tähän vihkoon liite- 
tyn Kalevalan henkisen sisällön mukaan. Luentoja tulee ole- 
maan 100 paikkeille. Kirja tulee ilmestymään vihkosina sitä 
myöten kuin edellinen vihko tulee myydyksi. Kunkin vihkon 
ilmestys aika ja laajuus on siis riippuvainen kunn. yleisön 
kannatuksesta. — Jokainen vihko tulee muodostamaan = koko- 
naisuuden, joten ei kenenkään ole pakko sitoutua koko teok- 
sen lunastamiseen. 


Koska itsekukin on nyt tilaisuudessa tutustumaan ensi 
vihkon ja siis koko teoksen sisältöön, ei kirjanen kaivanne 
sen suurempia evästyksiä matkallensa. 


Tämä vihko sisältää luennot: 1 Muinoissuomalaiset. 2 Mitä on 
Kalevala? 3 Kuinka meille selvitetään Kalevalaa. 4 Muinoissuomalais- 
ten pakanalliset jumalat. 66 sivua, hinta 80 p. 


Seuraavain vihkojen sisältö: 


5 Kalevalaisten omat selvitykset pakanallisista jumalistaan, 6 Mitä 
itse runonhenki todistaa Kalevalasta. 7 Alkusoitto. 8 Kave Ukko ja 
Kave Impi. 9 Ain-Emoinen. 10 Väinämöisen ilmennys. 11 Ilman Immen 
ilmennys. 12 ,,Olipa”. 13 M. suom. jumalkäsite, papit, kirkot, rituaalit. 
14 Kapeen eri luonteet. 15 Ilma. 16 Vesi. 17 Yrkön 1jät. 18 Immen 
tuskat. 19 Mistä todistukset ovat löydettävissä? 20 Valtion kirkko. 
a Kristityt 1 22 Juutalaiset kabbalistit. 23 Hermetistit. 24 Hin- 
dujen salaopit. 25 Buddhalaiset s:n. 26 Mitä on teosofia? 27 Lappa- 
lainen ja Tku Turilas. 28 Elohistit. 29 jahvetistit. 30 Yleis-silmäys m. 
suom. käsitykseen Logoksesta ja maailmankehityksestä. 


Kalevalan sisäinen perintö suljetaan täten kaikkien To- 
Vaa suosiolliseen huomioon! 

Kirja on saatavana kaikista kirjakaupoista, asiamiehiltä, 
Tampereen —Kansalliskirjapainosta, osote: Tampere, Koskikatu 
11, Teosofinen Kirjakauppa ja Kustannusliike, Bulevardinkatu 
17, Helsinki, Kustannusliike Wellamo, Vuorikatu 6, Helsinki ja 
allekirjoittaneelta. Kirjan seuraavat vihot tulevat, verraten sivu 
määrään, samanhintaisiksi kuin tämä ensimmäinenkin vihko. 

Kunnioittaen: Martti Humu, 
(Osote: Oulunkylä Helsinki.) 
Kaikkiin teosta koskeviin kysymyksiin vastaa kirjeellisesti 


M. Ramstedt. 
Osote: Helsinki, Tie- ja Vesirakennusten Ylihallitus. 


